title: Kulttuuriklubi Siperia

text: Kuoro syntyi keväällä 2009 nuorten Jyväskylän kaupungin nuorisopalveluiden sähköiselle aloitekanavalle tekemän aloitteen pohjalta, jonka pohjalta kulttuuriklubi Siperia alkoi viedä asiaa eteenpäin. RockAllin ensimmäinen esiintyminen oli Helsingissä syksyllä 2009 Aseman Lapset ry:n Walkers-toiminnan 15-vuotisjuhlatapahtumassa. Sen jälkeen RockAll on esiintynyt erilaisissa tilaisuuksissa esimerkiksi kirkoissa ja rocksaleissa. Nuorten nettilehti Painovirhe on myös tekemässä kuoron kiertueesta dokumenttia.


title: Kulttuuriklubi Siperia

text: Kuoron ensimmäinen single "Tinasotilas" ilmestyi maaliskuussa 2010.


title: Evil Genius

text: Evil Genius () on McGraw-Hill/TAB Electronicsin julkaisema taskukirjasarja.


title: Liettuan vaakuna

text: Liettuan vaakuna on Liettuan tunnus lipun, moton ja hymnin ohella. Vaakunassa punaisella taustalla Vytis-niminen (suom. "takaa-ajaja, jahtaaja") ritari ratsastaa hevosella ja pitää miekkaa kädessään. Ritarilla on lisäksi sininen kilpi, jossa on keltainen risti. Vaakuna on yksi Euroopan vanhimmista valtiovaakunoista.


title: Pikkukirvinen

text: Pikkukirvinen ("Anthus brachyurus") on afrikkalainen varpuslintu. Sen elinympäristö käsittää päiväntasaajan eteläpuolista Afrikkaa Ugandasta, Ruandasta ja Burundista itäiseen Etelä-Afrikkaan. Siitä tunnetaan kaksi alalajia. Karl Jakob Sundevall kuvaili lajin holotyypin Umlaasjoelta Durbanin läheltä Etelä-Afrikasta 1851.


title: Kööpenhaminan synagoga

text: Kööpenhaminan synagoga on Tanskan juutalaisyhteisön keskus Kööpenhaminassa. Synagogan on suunnitellut arkkitehti Gustav Friedrich Hetsch, ja sen rakennustyöt saatiin valmiiksi vuonna 1833.


title: B1 (höyryveturi)

text: B1 eli Pässi oli Valtionrautateiden (VR) ensimmäinen höyryveturi, joka hankittiin vaihtotyöhön.


title: B1 (höyryveturi)

text:
B1 on tankkiveturi, sen vesisäiliö eli satulatankki on vaippana höyrykattilan päällä. Pässi toimi järjestelyveturina hyvin,
sen vetovoima oli vanhimmissa versioissa 2 900 kp (28,4 kN) ja uudemmissa 3 370 kp (33 kN). Vuonna 1880 VR tilasi B1:stä samalta valmistajalta vielä sen pienemmän version B2:n (numero 301, vuodesta 1887 numero 100), jota käytettiin myös radanrakennustyömailla. Se hylättiin vuonna 1919 ja myytiin sitten Enso Oy:lle.


title: B1 (höyryveturi)

text: B1-veturit hylättiin 1920-luvulla. B1-veturi numero 9 oli ensimmäinen, jolle ei annettu enää virallista nimeä vaan pelkästään numero. Se on Suomen vanhimpana säilyneenä veturina esillä Suomen rautatiemuseossa Hyvinkäällä.


title: Bắc Ninh

text:
Bắc Ninh on kaupunki Vietnamissa, samannimisen maakunnan pääkaupunki. Vuonna 1999 kaupungissa oli noin 37000 asukasta.
Bắc Ninh sijaitsee noin 30 kilometrin päässä Hanoista. Kaupunki oli merkittävä kauppapaikka 100-luvulta 900-luvulle. Buddhalaisuus levisi sinne varhain, ja siellä on monia merkittäviä pagodoita.


title: Red Jacket

text:
Red Jacket oli kuuluisa purjelaiva, klipperi, jonka tilasi Seacomb & Taylor Bostonista. "Red Jacketin" suunnitteli Samuel Hartt Pook, ja sen rakensi George Thomas Rocklandissa, Mainessa. Vuonna 1853 "Red Jacket" teki purjelaivojen nopeusennätyksen matkustamalla New Yorkista Liverpooliin 13 päivässä, 1 tunnissa ja 25 minuutissa.
"Red Jacketin" ostivat myöhemmin Pilkington & Wilcox ja eräät muut liverpoolilaiset sijoittajat. White Star Line -yhtiö käytti laivaa Melbournen liikenteessä.
"Red Jacket" palveli maahanmuuttoliikennettä vuoteen 1861, jolloin se alkoi kuljettaa rahtia Australian ja Intian rannikoilla. Vuonna 1872 alus kuljetti sahatavaraa Quebecistä Lontooseen. Vuonna 1883 alus myytiin Kap Verdeen, ja vuonna 1885 se haaksirikkoutui myrskyssä.


title: Phủ Lý

text: Phủ Lý on kaupunki Vietnamissa, Hà Namin maakunnan pääkaupunki. Vuonna 1999 kaupungissa oli noin 14000 asukasta. Vuonna 2008 tehdyn kuntainliitoksen yhteydessä kaupunkiin liitettiin ympäröiviä alueita, ja sen väkiluku nousi yli 121 tuhanteen.


title: Phủ Lý

text: Phủ Lý sijatsee noin 60 kilometríä pääkaupunki Hanoista etelään valtatie 1A:n varrella. Sen on rakennettu samannimisen Punaisenjoen sivujoen varrelle aikana jolloin joet olivat tärkeimpiä kulkureittejä. Sen halki kulkee myös pohjoisesta etelään kulkeva rautatie. Hyvät liikenneyhteydet ovat tehneet siitä alueen keskeisen kauppapaikan.


title: RMS Oceanic (1870)

text: RMS Oceanic oli White Star Linen ensimmäinen linjalaiva ja tärkeä käännekohta matkustajalinjalaivojen kehittelyssä.


title: RMS Oceanic (1870)

text: "Oceanic" rakennettiin Harland & Wolffin telakalla Belfastissa. Se siirrettiin 27. elokuuta 1870 Liverpooliin, josta se lähti 26. helmikuuta 1871 neitsytmatkalleen. Laivassa oli kaksitoista höyrykattilaa, jotka tuottivat höyryä 450 kPa:n paineella, sekä yhdistetty neljäsylinterinen höyrykone – 2 x 78 tuumaa (1,98 m) ja 2 x 41 tuumaa (1,04 m) – 60 tuuman (1,52 m) iskun kanssa. Kuten tuon ajan muissakin höyryaluksissa, myös Oceanicissa oli mastot ja purjeet. Runko oli rakennettu raudasta ja jaettu yhteentoista vedenpitävään osastoon. Oceanicilla oli tilaa 166 ensimmäisen luokan ja 1000 kolmannen luokan matkustajalle sekä 143 miehistön jäsenelle. White Star Line ei ollut säästellyt kuluja rakennuttaessaan alusta ja lehdistö kuvaili laivaa ”keisarilliseksi purjeveneeksi”. Ikkunat olivat aluksessa paljon suurempia kuin nykyajan risteilyaluksilla. Ensimmäisessä luokassa oli juokseva vesi ja aluksella oli sähkökellojakin.


title: RMS Oceanic (1870)

text: Oceanic oli White Star Linen omistuksessa. Alus lähti neitsytmatkalleen Liverpoolista 2. maaliskuuta 1871 mukanaan vain 64 matkustajaa sekä kapteeni Sir Digby Murray. Pian aluksen satamasta lähdön jälkeen sen täytyi palata kattilan ylikuumenemisen takia takaisin. Matkaa jatkettiin 16. maaliskuuta. Tammikuussa 1872 Oceanic kävi läpi korjauksen, jonka aikana suuri miehistösuoja lisättiin – sen todettiin estävän keulaosaa täyttymästä. Kaksi uutta höyrykattilaa lisättiin, jotta höyrynpaine kasvaisi. Mastoja lyhennettiin.


title: RMS Oceanic (1870)

text: Aluksen kolme sisarlaivaa valmistuivat pian Oceanicin jälkeen: RMS Atlantic, SS Baltic ja SS Republic.


title: RMS Oceanic (1870)

text: Oceanic purjehti White Star Linen alla Liverpool – New York -reittiä 11. maaliskuuta 1875 asti, kunnes alus myönnettiin erikoisoikeudella Occidental & Orientalin höyrylaivayhtiölle, jossa Oceanic kulki San Franciscon, Yokohaman ja Hongkongin välillä. White Star Line toimitti laivan päällystön, kun taas muut miehistön jäsenet olivat kiinalaisia. Itse laiva jäi White Star Linen väreihin, mutta se kulki O&O:n lipun alla. Uudelleenasemointimatkan aikana Liverpoolista Hongkongiin Oceanic teki tuon reitin nopeusennätyksen. Myöhemmin se myös teki Yokohaman nopeusennätyksen. Palatessaan San Franciscoon se rikkoi oman ennätyksensä tuolla reitillä marraskuussa, 1889, 13 päivällä, 14 tunnilla ja 5 minuutilla.


title: RMS Oceanic (1870)

text:
22. elokuuta 1888 Oceanic törmäsi yhteen SS City of Chesterin kanssa juuri kultaisen portin ulkopuolella. Chester upposi, ja 16 sen matkustajaa hukkui.
Vuonna 1895 Oceanic palautettiin White Star Linelle, joka aikoi ottaa laivan takaisin käyttöön. Laiva lähetettiin takaisin Harland & Wolffille tarkastuksiin, joissa havaittiin laivan olevan yhtiölle epätaloudellinen. Oceanic myytiin romutettavaksi.


title: SS Baltic (1871)

text: SS Baltic oli White Star Linen postihöyryalus. Se oli kolmas niistä neljästä laivasta, jotka yhtiö tilasi Harland & Wolffilta, sen jälkeen kun Thomas Ismay oli lunastanut yhtiön itselleen.


title: SS Baltic (1871)

text: Alus laskettiin vesille 8. maaliskuuta 1871 nimellä "Pacific". Aluksen valmistumista seurannut lehdistö yhdisti aluksen nimen saman nimiseen Collinsin omistamaan puiseen siipiratasalukseen, joka oli 1856 uponnut Atlantilla. Vähentääkseen matkustajien mahdollista taikauskoisuutta yhtiö päätti vaihtaa aluksen nimen ennen sen valmistumista 2. syyskuuta. "Baltic" nimisenä alus teki 14. syyskuuta alkaneen neitsytmatkansa Liverpoolista Queenstownin kautta New Yorkiin.


title: SS Baltic (1871)

text: "Baltic" oli osallisena ensimmäisen kerran onnettomuudessa, kun se oli toisella matkallaan New Yorkiin. Alus törmäsi 7. lokakuuta satamaan saapuessaan ankkurissa olleen ranskalaisen prikin "Confianceen". Prikin etumasto katkesi ja pelastusvene murskautui. Alukseen tuli myös vuoto, minkä vuoksi se hinattiin telakalle.


title: SS Baltic (1871)

text: "Baltic" teki tammikuussa 1873 Atlantin ylityksessä uuden ennätyksen New Yorkista Queenstowniin seitsemän vuorokautta 20 tuntia ja yhdeksän minuuttia, jolloin sen keskinopeudeksi saatiin 15,09 solmua. Alus sai suorituksestaan sinisen nauhan edelliseltä ennätyksen haltijalta Inman Linen "City of Brusselsilta". Aluksella syttyi 23. marraskuuta 1874 vaarattomaksi osoittautunut tulipalo öljylampun kaatuessa New Yorkin satamassa.


title: SS Baltic (1871)

text: "Baltic" kohtasi 18. marraskuuta 1875 paluumatkalla Liverpooliin uppoamassa olleen purjealuksen "Orientalin", jonka 16 henkisen miehistön se pelasti. Alus törmäsi 3. helmikuuta 1876 Liverpoolissa Buenos Airesista saapuvaan höyrylaiva "Prince Llewelyniin", joka kärsi lieviä vaurioita. Alus törmäsi 17. elokuuta 1880 Mersey joella Dublinista saapuvaan höyrylaiva "Longfordiin" aloittaessaan matkaansa New Yorkiin, joka jouduttiin hinaamaan maihin. Pahoin vaurioitunut "Baltic" joutui palaamaan satamaan. Alus siirrettiin telakalle korjattavaksi.


title: SS Baltic (1871)

text: "Baltic" oli 20. syyskuuta 1880 sumun vuoksi neljä tuntia myöhässä saapuessaan New Yorkiin. Ilman seljettyä alus matkasi laituriin, jolloin se törmäsi kuunari "Sarah Burnsiin" tehden reiän sen kylkeen. Alus törmäsi 17. marraskuuta 1882 New Yorkissa hinauksessa olleen parkki "Peter Reuteriin", joka oli malmilastissa. "Balticin" peruuttaessa irrotakseen parkista, se samalla kaatoi parkin, jonka kolmihenkinen miehistö lensi Hudson jokeen. Yksi uhreista oli pahoin loukkaantunut tarviten sairaalahoitoa.


title: SS Baltic (1871)

text: "Baltic" oli 1883 vuokralla Inman Linella, jonka "City of Rome" palautettiin telakalle korjauksia varten. Alus teki kaksi matkaa Atlantin yli, joista ensimmäiselle se lähti 3. huhtikuuta. Alus vuokrattiin 10. maaliskuuta 1885 uudelleen Inman Linella, kun he myivät "City of Parisin" talousvaikeuksien vuoksi. Tällöin alus teki kaikkiaan neljätoista matkaa. Toisen matkan aikana Inman Line teki konkurssin, mutta pesänhoitajat jatkoivat matkoja, kunnes se teki viimeisen vuokramatkansa 29. maaliskuuta 1887.


title: SS Baltic (1871)

text:
"Baltic" palasi vuokra-ajan päätyttyä White Star Linen hallintaan. Alus teki 5. toukokuuta 1888 viimeisen matkansa Liverpoolista. Se joutui palaamaan 7. toukokuuta Queenstowniin, kun sen konehuoneessa havaittiin vika. Vian korjaaminen vei kymmenen tuntia, minkä jälkeen se jatkoi matkaansa. Palattuaan New Yorkista alus ankkuroitiin Birkenheadiin odottamaan myyntiä.
"Baltic" myytiin lokakuussa 1888 32500 punnalla Holland America Linelle, joka nimesi aluksen "Veendamiksi". Alus teki 3. marraskuuta ensimmäisen matkansa uuden yhtiön väreissä Rotterdamista Cherbourgin kautta New Yorkiin. Aluksen koneet vaihdettiin hollantilaisella telakalla, mikä kasvatti aluksen uppouman 4036 tonniin. Alus palveli yhtiön reitillä, kunnes se osui 6. helmikuuta 1898 vedenalaiseen hylkyyn upoten seuraavana päivänä. Kaikki mukana olleet matkustajat sekä miehistönjäsenet pelastuivat haaksirikosta.


title: Tri Jekyll & Mr. Hyde (vuoden 1931 elokuva)

text: Tri Jekyll & Mr. Hyde ("Dr. Jekyll and Mr. Hyde") on Rouben Mamoulianin ohjaama yhdysvaltalainen elokuva vuodelta 1931. Elokuva perustuu Robert Louis Stevenson pienoisromaaniin Tohtori Jekyll ja Mr. Hyde. Elokuva vedettiin levityksestä Metro-Goldwyn-Mayerin tehtyä kirjasta uuden filmatisoinnin vuonna 1941, mutta se julkaistiin uudelleen 1970-luvulla.


text:
Fredric March sai roolistaan parhaan miespääosan Oscar-palkinnon. Elokuva oli Oscar-ehdokkana myös kuvauksesta ja sovitetusta käsikirjoituksesta.
Elokuvan juoni poikkeaa alkuperäisestä kirjasta monella tapaa, joista mainittavin on että elokuvassa paljastetaan välittömästi että Jekyll ja Hyde ovat sama henkilö, kun taas kirjassa se selviää vasta viimeisillä sivuilla. Myöskin hahmo jonka perspektiivistä tarina kerrotaan on vaihtunut, kirjassa se oli Jekyllin hyvä ystävä, kun taas elokuvassa se on Jekyll.


text: "The New York Timesin" kriitikot valitsivat "Tri Jekyll & Mr. Hyden" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: SS Tropic (1871)

text: SS Tropic oli White Star Linen postihöyrylaiva. Aluksen valmisti Thomas Royden and Sons Liverpoolista omalle yhtiölleen Indra Linelle. Alus laskettiin vesille 14. lokakuuta 1871.


title: SS Tropic (1871)

text: White Star Line osti 1872 aluksen sen ollessa vielä telakalla, jolloin se samalla nimettiin "Tropiciksi". Aluksen oli tarkoitus palvella reitillä Liverpoolista Kalkuttaan, joka oli lyhentynyt merkittävästi Suezin kanavan avauduttua 1871. Alus siirrettiin vielä samana vuonna Etelä-Amerikan reitille ja se teki 5. marraskuuta ensimmäisen matkansa Liverpoolista Valparaisoon. Reitin osoittauduttua kannattamattomaksi, koska aluksella oli vaikea saada paluulastia. Alus teki 4. kesäkuuta 1873 viimeisen matkansa Valparaisoon, minkä jälkeen se myytiin bilbaolaiselle J. Serra y Font -yhtiölle. Uusi omistaja nimesi "Tropicin" uudelleen "Federicoksi".


title: SS Tropic (1871)

text: Alus myytiin edelleen 1886 bilbaolaiselle Cia. de Nav. La Flechalle, joka piti aluksen saman nimisenä. Alus myytiin romutettavaksi ja se romutettiin lokakuussa 1894 Lytham St. Annella Lancashiressä.


title: SS Asiatic (1871)

text: SS Asiatic (joskus kutsuttu myös "RMS Asiatic") oli White Star Linen omistama postihöyrylaiva. Sisaraluksensa "SS Tropicin" tavoin alus ostettiin 1871 keskeneräisenä Thomas Royden and Sonsin telakalta Liverpoolista. Alus oli laskettu vesille 1. joulukuuta 1870.


title: SS Asiatic (1871)

text: Alus määrättiin maaliskuussa 1872 epäonnistuneelle Suezin kanavan kautta kulkevalle Liverpoolin ja Kalkutan väliselle reitille. Alus teki 25. helmikuuta 1873 ensimmäisen matkansa Liverpoolista Valparaisoon, mutta sekin osoittautui taloudellisesti tuloksettomaksi. Matkan aikana RMS Atlantic haaksirikkoutui Kanadan rannikolla, jolloin White Star Line myi SS Tropicin ja SS Asiaticin lontoolaiselle African Steamship Companylle saadakseen tuottoa. "Asiatic" nimettiin Ambriziksi.


title: SS Asiatic (1871)

text: Alus oli hankinta hetkellä suurin African Steamship Companyn aluksista. Se teki 12. syyskuuta 1873 ensimmäisen matkansa uuden yhtiön palveluksessa Liverpoolista Länsi-Afrikkaan. Kymmenen vuotta myöhemmin yhtiö myytiin Elder Dempsterille.


title: SS Asiatic (1871)

text: "Ambriz" oli joulukuussa 1883 Belfastissa telakalla huollettavana, jolloin sen kattilat vaihdettiin, koneet huollettiin ja sen kapasiteettia kasvatettiin 200 tonnilla. Alus palasi liikenteeseen 1884 Liverpoolin ja New Orleansin väliselle reitille kuljettamaan puuvillaa.


title: SS Asiatic (1871)

text: "Ambriz" myytiin 1895 Majungaan Cie Française Charbonnage et de la Batelagelle a Madagascar yhtiölle. Alus muuttui yhtiön hiiliproomuksi, joka matkasi Eurooppaan, pääasiassa Cardiffiin, mikäli hiilivarastot tarvitsivat täydennystä. "Ambriz" tuhoutui helmikuussa 1903 Madagaskarin rannikolla.


title: Agonia

text: Agonia on Venäjän keisarikunnan ja Grigori Rasputinin viimeisiä vaiheita rekonstruoiva neuvostoelokuva. Fiktiivisen materiaalin rinnalla ohjaaja Elem Klimov hyödyntää läpi elokuvan jatkuvaa dokumenttien virtaa.


title: Agonia

text: Klimov alkoi valmistella filmiä Rasputinista jo 1960-luvun puolivälissä. Työ vaati häneltä yhdeksän vuotta ja useita kirjoitusversioita. Vaikka elokuva valmistui jo 1975, lopullinen versio julkaistiin Neuvostoliitossa vasta 1985, osittain sen orgiakohtausten takia, osin siksi, että teoksen tsaari Nikoilai II:sta piirtämä kuva oli varsin sävykäs.


title: SS Republic (1872)

text:
SS Republic oli valtamerialus, jonka Harland & Wolff rakensi vuonna 1871 White Star Lineä varten.
Republicin oli tarkoitus saada nimeksen Arcatic, mutta nimeä muutettiin.


title: SS Republic (1872)

text:
Republic oli 420 jalkaa pitkä, ja sen bruttovetoisuus oli 3,984 tonnia. Laivan käyttövoimana olivat sekä höyrykone, että neljä mastoa ja purjeet. Laivassa oli ensiluokkaista tilaa 166 ihmiselle ja välikansitilaan mahtui jopa 1,000 matkustajaa.
Republic lähti neitsytmatkalleen 1. helmikuuta 1872 Liverpoolista New Yorkiin. Alus kulki tätä reittiä 17 vuoden ajan, viimeisen kerran 16. tammikuuta 1889.


title: SS Republic (1872)

text: White Star Line myi Republicin Holland America Linelle, joka muutti laivan nimen Maasdamiksi. Maasdam lähetettiin korjaukseen G. Forrester & Colle Liverpooliin koneiden vaihtamista varten. Samalla laivaa muutettiin niin, että se pystyi kuljettamaan 150 henkilöä ensimmäisessä luokassa, 60 toisessa luokassa ja 800 välikansitaloissa. Kun laiva oli valmis se alkoi kulkea 15. maaliskuuta 1890 reittiä Rotterdamin ja New Yorkin välillä. Yhdeksän vuotta myöhemmin vaihtuvien markkinoiden kanssa Maasdamia korjattiin jälleen ensimmäisen luokan matkustajia ja välikansitilalla matkustavia ajatellen. Korjauksen jälkeen laiva jatkoi reitillä Rotterdam-New York 6. maaliskuuta 1902 saakka.


title: SS Republic (1872)

text:
Maasdam myytiin 1902 Italialaiselle laivanvarustamolle, joka nimesi taas laivan uudestaan. Tällä kertaa alus sai nimekseen Vittoria.
Myöhemmin, 1902, Vittoria myytiin jälleen, tällä kertaa La Velocelle. La Veloce nimesti Vittorian Citta di Napoliksi.


title: SS Republic (1872)

text:
Citta di Napoli korjautettiin niin että se pystyi kuljettameen 1,424 siirtolaismatkustajaa. Alus aloitti purjehduksensa 30. syyskuuta Genovan, Napolin ja New Yorkin välillä.
Citta de Napoli kulki reittiä 27. huuhtikuuta 1897 saakka. Laiva myytiin jälleen 1908, mikä tarkoitti sitä, että entinen SS Republic sai kaksi vuotta lisäaikaa, kunnes alus löytyi hylättynä Genovasta vuonna 1910.


title: Willie ”The Lion” Smith

text: William Henry Joseph Bonaparte Bertholoff Smith (23. marraskuuta 1893 – 18. huhtikuuta 1973) eli Willie ”The Lion” Smith oli yhdysvaltalainen jazzpianisti. Yhdessä James P. Johnsonin (1894–1955) ja Thomas ”Fats” Wallerin (1904–1943) kanssa hänet luetaan stride-pianotyylin suuriin mestareihin tyylin kulta-aikana eli noin vuosina 1920–1943.


title: Willie ”The Lion” Smith

text: Willie ”The Lion” Smith syntyi 23. marraskuuta 1893 Goshenissa, New Yorkissa. Aiemmin hänen syntymäajakseen on annettu 25. marraskuuta 1897, mutta Bob Pinskerin vuonna 2000 tekemän tutkimuksen mukaan 23. marraskuuta 1893 on oikea päivämäärä, joka on annettu esimerkiksi Smithin ensimmäisen maailmansodan aikaisissa sotilasasiakirjoissa.


title: Willie ”The Lion” Smith

text: Willien vanhemmat olivat Ida Oliver ja Edwin W. Bertholoff (tai mahdollisesti Bertholof). Jotkut lähteet antavat isän nimeksi Frank Bertholoff, mutta Yhdysvaltain väestönlaskennan asiakirjat eivät tue tätä väitettä. Smith itse on kertonut, että hänen isänsä oli sukujuuriltaan juutalainen ja hänen äitinsä Idan verenperimä oli espanjalaisen, mustan ja mohawk-intiaanin sekoitus. Muistelmissaan Smith kuvailee isäänsä runsaasti alkoholia kuluttavaksi naistenmieheksi. Ida heittikin viimein miehensä ulos perheen kodista Willien ollessa kaksivuotias. Pian tämän jälkeen Ida Oliver muutti yhteen mekaanikko John Smithin kanssa. Perhe muutti Newarkiin, jossa he asuivat Willien isoäidin Anna Oliverin kanssa samassa taloudessa. Vuonna 1897 perheeseen syntyi poika, Robert. Williellä oli myös vanhempi veli Jerome, jonka isästä ei kuitenkaan ole varmaa tietoa. Vuonna 1901 Willien isä kuoli, ja leskeksi jäänyt Ida Oliver meni naimisiin John Smithin kanssa. Willie sai samalla uuden isäpuolensa sukunimen Smith.


title: Willie ”The Lion” Smith

text: Kuusivuotiaana Willie ihastui äitinsä urkujen soitosta kirkossa ja aloitti pianotunnit 8-vuotiaana. Perheessä oli runsaasti musiikillisia vaikutteita, koska lisäksi Willien isoäiti Anna Oliver soitti urkuja ja kitaraa. Smith varttui Newarkissa punaisten lyhtyjen alueella, joka oli 1900-luvun alussa yksi tärkeimpiä mustien muusikkojen viihdytyskeskuksia, jossa esitettiin runsaasti ajan viihdemusiikkia. Ragtimemusiikin suosio oli tuolloin huipussaan. Toisaalta nuori Willie sai musiikillisia vaikutteita Newarkin satamassa bluesia laulaneilta satamatyöläisiltä ja toisaalta äitinsä soittamasta uskonnollisesta musiikista eli gospelista.


title: Willie ”The Lion” Smith

text: Smith omaksui lapsena juutalaisen uskonnon. Willien äiti Ida toimi pyykinpesijänä ja pesi esimerkiksi varakkaan juutalaisen perheen vaatteet. Toisinaan Willie toimitti äitinsä pesemän pyykin perille. Perheiden välille kehittyivät hyvät suhteet, ja niiden ansiosta Willie pääsi osallistumaan tuttavien luona lauantaisin paikallisen rabbin opetustilaisuuksiin. Rabbi opetti pojalle muun muassa hepreaa. Juutalaisessa seurakunnassa nuori Willie tutustui juutalaiseen musiikkiin. Smith vietti bar mitsvaa vuonna 1906.


title: Willie ”The Lion” Smith

text: 1900-luvun ensimmäisen vuosikymmenen jälkipuoliskolla Willien pianonsoiton opinnot laajenivat, ja hän sai opetusta klassiseen musiikkiin ja oppi tuntemaan monien eurooppalaisten säveltäjien tuotantoa. Hän ihaili erityisesti ranskalaisia säveltäjiä Claude Debussya ja Maurice Ravelia. Klassisen musiikin teorian ja harmonian opiskeleminen näkyy vaikutteina Smithin myöhemmin säveltämissä kappaleissa. Äiti yritti kannustaa poikaansa hengellisen musiikin pariin, mutta viihdemusiikki vei voiton. Willie itse kertoo muistelmissaan, että kuunteli kuinka hänen äitinsä soitti jonkin hymnin ja meni sitten itse paikalliseen saluunaan ja soitti saman hymnin siellä ragtimetyylillä .


title: Willie ”The Lion” Smith

text: Vuonna 1910 musta viihdetaiteilija Bert Williams saapui Newarkiin. Smith tapasi Williamsin, mikä oli merkittävä tapaus Smithin uran kannalta, sillä se rohkaisi nuorta Smithia aloittamaan esiintymiset. Pian Willie alkoikin tanssia ja soittaa pianoa Newarkin satama-alueen saluunoissa. Hänen ohjelmistonsa koostui tuohon aikaan sekä populaarimusiikista että puoliklassisesta musiikista.


title: Willie ”The Lion” Smith

text: Willie ”the Lion” Smith aloitti vuonna 1910 soittajauransa ammattilaisena Atlantic Cityssä, New Yorkissa ja New Jerseyssä. Vuonna 1911 hänet palkattiin pianistiksi Newarkissa sijainneeseen Randolph-saluunaan . Randolphissa hän tapasi vuonna 1913 Luckey Robertsin, jonka säveltämät ragtimekappaleet ”Pork and Beans” ja ”Junk Man Rag” Smith omaksui osaksi omaa kappalevalikoimaansa. Seuraavana vuonna hän kohtasi paikallisessa saluunassa soittaneen James P. Johnsonin. Näillä kohtaamisilla oli ratkaiseva merkitys Smithin musiikilliselle kehittymiselle. Tuolloin tuttavuus jäi vielä pinnalliseksi, mutta myöhemmin Johnsonista ja Smithistä tuli hyvät ystävät. Johnsonin kautta Smithille mahdollisesti avautui uusia kontakteja New Yorkin yökerhoihin.


title: Willie ”The Lion” Smith

text: Suunnilleen vuonna 1915 Smith avioitui pianisti Blanche Merrillin o.s. Ballard (1895–1966) kanssa . Suhde oli myrskyisä, ja se ehti jo kertaalleen katketakin ennen Smithin liittymistä armeijaan. Kesällä 1915 Smith siirtyi Atlantic Cityyn, jossa soitti paikallisissa baareissa ja ilotaloissa. Siellä hän ensi kertaa kohtasi paikallisessa Kellyn kahvilassa vakituisesti soittaneen ragtimepianisti Eubie Blaken. Sittemmin asiat järjestettiin niin, että Smith soitti aina Blaken pitäessä taukoa. Lopulta hän sai Blaken paikan, kun tämä siirtyi muualle loppukesällä 1915. Vuonna 1916 Smith palasi takaisin Newarkiin ja soitti paikallisissa yökerhoissa. Ajoittain hän esiintyi myös New Yorkissa ja teki kiertueita sekä esiintyi vaudeville-esityksissä. Hiukan ennen Yhdysvaltain liittymistä ensimmäiseen maailmansotaan hän teki vielä kiertueen Eurooppaan vuonna 1917.


title: Willie ”The Lion” Smith

text: Smith värvättiin Yhdysvaltain armeijaan marraskuussa 1917. . Hän palveli Ranskassa korpraalina. Eräs tarina kertoo, että hän sai lempinimensä ”The Lion” () osoittamansa erityisen rohkeuden ansiosta palvellessaan raskaassa tykistössä. Kerrotaan, että hän taisteli kuin leijona. Willie itse kuitenkin kertoi jälkeenpäin niin monia eri variaatioita lempinimensä synnystä, että tietoon on syytä suhtautua pienellä varauksella. Ensimmäisen maailmansodan aikana Smith toimi rumpalina pianisti ja säveltäjä Tim Brynnin (1881–1946) johtamassa afroamerikkalaisessa sotilasorkesterissa. Ranskassa viettämiensä kuukausien aikana hän myös ehti soittamaan pianoa tanssipaikoissa. Hänet kotiutettiin maaliskuussa 1919.


title: Willie ”The Lion” Smith

text: Palattuaan Yhdysvaltoihin 1919 Smith otti pestin orkesterinjohtajana Leroyn kabareeravintolassa. Vahvistamattoman tiedon mukaan hän olisi asunut tuona aikana Scott Joplinin lesken Lottie Joplinin emännöimässä täysihoitolassa. Vuoden 1920 väestönlaskennan tiedoista käy ilmi, että tuohon aikaan Smith oli palannut Newarkiin vaimonsa Blanchen luokse. Jonkin ajan päästä pariskunnan tiet kuitenkin erosivat lopullisesti, ja Willie Smith asettui New Yorkiin. Smithit eivät kuitenkaan koskaan hakeneet virallisesti avioeroa.


title: Willie ”The Lion” Smith

text: Vuonna 1920 Willie säesti blueslaulaja Mamie Smithiä (ei sukua pianistille) tämän levyttäessä Perry Bradfordin säveltämän kappaleen "Crazy Blues", joka saavutti valtavaa menestystä. 1920-luvulla Willie levytti myös useiden muiden artistien kanssa, vaikka hänen nimeään ei kaikissa levytyksissä mainitakaan. Näinä vuosina Smithin soittotyyli hioutui lopulliseen muotoonsa, ja hänen soittoaan kävivät ihailemassa jopa Duke Ellington ja George Gershwin.


title: Willie ”The Lion” Smith

text: Vuonna 1921 James P. Johnson tuli tapaamaan Smithiä oppilaansa Thomas Wallerin, joka myöhemmin tultiin tuntemaan nimellä Fats Waller, kanssa. Miehet ystävystyivät ja ryhtyivät tekemään yhteistyötä. 1920-luvulla Smith kehitti yhdessä Johnsonin ja Fats Wallerin kanssa pianotyylin nimeltä stride Tyyli tunnetaan toisinaan nimellä Harlem stride, koska stride piano-tyyliä kehitettiin 1910-luvun lopulta alkaen Harlemin alueella New Yorkissa.


title: Willie ”The Lion” Smith

text: Vuoden 1921 tärkeä musiikillinen tapahtuma oli Eubie Blaken ja Noble Sisslen kirjoittaman musikaalin Shuffle Along julkaiseminen. Musikaalista tuli menestys ja se kasvatti yleisesti kiinnostusta mustien muusikkojen musiikkia kohtaan ja toisaalta Harlemin tanssiravintoloihin tuli lisää asiakkaita. Oman osansa tästä saivat myös pianistit, kuten Willie ”the Lion” Smith, joita Harlemin ravintolat työllistivät. Vuosina 1922 ja 1923 Smith teki kiertueen Yhdysvalloissa. Hän soitti esimerkiksi puolen vuoden ajan Chicagossa. Hän palasi takaisin New Yorkiin vielä vuoden 1923 aikana.


title: Willie ”The Lion” Smith

text: Vuonna 1925 Smith pääsi säveltäjä Clarence Williamsin ansiosta vihdoinkin levyttämään omia soolopianoesityksiään. Keep Your Temper oli eräs ensimmäisistä levytetyistä kappaleista ja sitä myytiin melko hyvin varsinkin New Yorkissa. Menestyksen ansiosta hän pääsi esiintymään kuuluisaan Rhythm Clubiin, jossa soitti mm. Joe Smithin, Louis Metcalfin, Louis Armstrongin, Johnny Hodgesin, Sidney Bechet’n ja monen muun tunnetun muusikon kanssa.


title: Willie ”The Lion” Smith

text: 1920-luvun kuumina vuosina Harlemin pianistit järjestivät soittokilpailuja (cutting contest), joissa tarkoitus oli soittaa mahdollisimman nopeasti. Vuonna 1928 Jelly Roll Morton saapui New Orleansista haastamaan Willie ”the Lion” Smithin, mutta hävisi selkeästi. . Smith soitti kisassa Mortonin itse juuri tällaisia näytöksiä varten säveltämän kappaleen "Finger Breaker". Mortonin soittotyyli oli hyvin samankaltainen kuin stride-pianisteilla (kuten Smith tai James P. Johnson), mutta häntä ei kuitenkaan virallisesti lueta stride-pianistien joukkoon.


title: Willie ”The Lion” Smith

text: Vuonna 1929 Smith soitti Categonia Clubilla. Siellä hänen soittoaan kuulivat monet jazzmuusikot, kuten Tommy Dorsey ja Jimmy Dorsey sekä klarinetisti Artie Shaw. Näistä tapaamisista aikanaan seurasi se, että Tommy Dorsey ja Artie Shaw tekivät 1940-luvulla sovituksia Smithin kappaleisiin.


title: Willie ”The Lion” Smith

text: Lokakuussa 1929 Wall Streetin pörssi romahti ja Yhdysvaltojen taloudellinen tilanne heikkeni nopeasti. 1930-luvun alussa lama iski kouransa myös musiikkialalle. Muusikkojen työt vähenivät. Toisaalta jazz oli kovassa nousussa, mutta sellaiset uudet nimet kuten Cab Calloway ja Art Tatum olivat vieneet alaa vanhemmalta muusikkosukupolvelta. Willie Smith oli kuitenkin tässä vaiheessa jo ehtinyt luoda melkoisen maineen New Yorkissa ja hänellä riitti töitä. Ajoittain hän teki myös kiertueita eri puolille Yhdysvaltoja. Eräällä kiertueella etelävaltioissa hän joutui kärsimään mustiin kohdistuvasta rotusorrosta, eikä enää sen jälkeen esiintynyt Yhdysvaltain eteläisissä osavaltioissa.


title: Willie ”The Lion” Smith

text: Vaikka Smithin aikalaiset Duke Ellington, James P. Johnson ja Fats Waller ihailivat Smithin soittotyyliä, hän oli suhteellisen tuntematon New Yorkin ulkopuolella ennen kuin Decca julkaisi vuonna 1935 useita levyjä, joissa Smith esiintyy eri kokoonpanoissa. 1936 hän levytti Mezz Mezzrowin kanssa ja vuonna 1938 Milt Herthin trion kanssa. Vuonna 1939 Smith teki levymerkki Commodorelle 14 kappaletta soolopianolevytyksiä, joista 8 oli hänen omia sävellyksiään. Tyylillisesti soolokappaleet ovat stride-pianotyyliä, jossa on vaikutteita klassisesta musiikista. Levytyssession kappaleista "Echoes Of Spring", "Rippling Waters", "Sneakaway" ja "Finger Buster" tuli mestariteoksia.


title: Willie ”The Lion” Smith

text: Arvostuksensa eleenä Duke Ellington omisti vuonna 1939 Smithille kappaleensa "Portrait of a Lion". Aikanaan (vuonna 1957) Smith vastavuoroisesti omisti Ellingtonille kappaleen nimeltä "Portrait of Duke".


title: Willie ”The Lion” Smith

text: 1940-luku ei ollut Smithille onnellista aikaa. Vuonna 1940 Smithin hyvä ystävä James P. Johnson halvaantui vakavasti. Vaikka Johnson toipui niin paljon, että kykeni jälleen soittamaan pianoa, tapaus vaikutti syvästi Smithiin tämän loppuelämän ajan. Smith koki myös raskaita menetyksiä. Hänen pitkäaikainen ystävä Thomas ”Fats” Waller menehtyi Kansas Cityssä paluumatkalla Kaliforniasta New Yorkiin joulukuussa 1943. Pian tämän jälkeen alkuvuodesta 1944 myös Smithin äiti Ida Oliver kuoli Newarkissa. Nämä tapahtumat järkyttivät Smithiä paljon ja hän koki uuden lähentymisen uskonnollisissa asioissa. Hän aloitti kanttorina Harlemin juutalaisessa synagogassa.


title: Willie ”The Lion” Smith

text: Vuonna 1942 Smith liittyi Amerikan muusikkojen, musiikkituottajien ja musiikintekijöiden yhdistykseen ASCAP:iin. II maailmansodan edetessä Smithin musiikki alkoi kuitenkin poistua muodista, kun uuden sukupolven muusikot (mm. Dizzy Gillepie, Charlie Parker, Thelonious Monk), jotka aikanaan loivat bebop-tyylin jazziin tekivät läpimurtonsa. Vanhemmasta sukupolvesta Art Tatum ja Coleman Hawkins uhkasivat myös Smithin asemaa. Sodan päätyttyä bebop valtasi markkinat ja monien mielestä Smith oli menneiden aikojen jäänne. Samoihin aikoihin Smithin terveys alkoi horjua ja hän joutui rajoittamaan esiintymistä. Hän toimi edelleen kanttorina ja sen ohessa opetti musiikkia.


title: Willie ”The Lion” Smith

text: 1940-luvulla Smith toimi vapaana pianistina eri klubeilla New Yorkissa. Hän soitti esimerkiksi Greenwich Villagessa Pied Piper –yökerhossa trumpetisti Max Kaminskyn kanssa. Artie Shaw ja Tommy Dorsey tekivät sovituksia hänen kappaleisiinsa. Vuosina 1944–1949 Smithillä oli oma yhtye (Lion's Band), joka teki levytyksiäkin. Siinä soittivat Smithin lisäksi Max Kaminsky (trumpetti), Frank Orchard (pasuuna), Rod Cless (klarinetti), Jack Lesberg (kontrabasso), Mac McGrath (rummut).


title: Willie ”The Lion” Smith

text: 1940-luvun lopussa Smithin musiikki alkoi saavuttaa laajemman yleisön ja hän aloitti laajemmat kiertueet. Vuosina 1949-50 hän kiersi Euroopassa ja Pohjois-Afrikassa. 1950-luvun alussa alkoi ragtimen ja monen vanhan jazztyylin uusi tuleminen. Smithin terveys oli parantunut ja se salli hänen esiintyä enemmän. Hän esimerkiksi levytti aiempaa useammin. Esimerkiksi vuonna 1959 hän levytti vanhan ystävänsä Luckey Robertsin kanssa.


title: Willie ”The Lion” Smith

text: 1954 hän esiintyi elokuvassa Jazz Dance.


title: Willie ”The Lion” Smith

text: Smith teki vielä vuosina 1965 ja 1966 kiertueet Eurooppaan. Vuonna 1966 hän teki levytyksiä Saksassa. Hän jatkoi esiintymistä aina vuoteen 1971 asti. Viimeiset levytyksensä hän teki Pariisissa vuonna 1972. Smith kuoli 79-vuotiaana New Yorkissa 18. huhtikuuta 1973.


title: Willie ”The Lion” Smith

text: Vuonna 1964 Smith julkaisi yhdessä George Hoferin kanssa kirjoittamansa muistelmateoksen "Music on My Mind: The Memoirs of an American Pianist". Teosta pidetään yleisesti arvokkaana kuvauksena Harlemin jazzin kehityksestä. Tosin se sisältää myös paljon asiavirheitä erityisesti ajoituksien suhteen, koska Smith esimerkiksi kertoi olevansa 4 vuotta nuorempi kuin hän tosiasiassa oli.


title: Willie ”The Lion” Smith

text: Tunnusomaista Willie "the Lion" Smithille oli, että esiintyessään hänen päässään oli aina knallihattu ja hän poltti isoa sikaria.


title: Willie ”The Lion” Smith

text: Joitakin Willie “the Lion” Smith sävellyksiä:


title: Erik Cronvall

text: Erik Johan Cronvall (3. huhtikuuta 1904 Helsinki – 5. syyskuuta 1979 Helsinki) oli suomalainen kapellimestari, viulisti ja musiikkipedagogi.


title: Erik Cronvall

text: Cronvall opiskeli viulunsoittoa Helsingin Filharmonisen seuran orkesterikoulussa, Helsingin Musiikkiopistossa sekä Pariisissa, Berliinissä ja Wienissä. Cronvall oli Radio-orkesterin viulisti ja konserttimestari sen perustamisesta alkaen vuosina 1927–1953 sekä Radion sinfoniaorkesterin pitkäaikainen kapellimestari vuosina 1944–1970. Hän oli myös jäsenenä Linko–Cronvall–Selin-triossa ja sen perustamassa Sibelius-kvartetissa. Trioon kuuluivat Cronvallin lisäksi pianisti Erkki Linko ja sellisti Yrjö Selin.


title: Erik Cronvall

text: Muiden töidensä ohella Cronvall opetti Sibelius-Akatemiassa sekä viulunsoittoa että yhteismusisointia ja johti useaa harrastajaorkesteria. Hänen johtamiinsa harrastajaorkestereihin kuuluivat Helsingin yliopiston Uusmaalaisen osakunnan orkesteri vuosina 1926–1946 ja Ylioppilaskunnan Soittajat -orkesteri vuosina 1946–1966, kumpikin kahdenkymmenen vuoden ajan. Cronvall sai Pro Finlandia -mitalin vuonna 1965 ja professorin arvonimen vuonna 1968.


title: Erik Cronvall

text: Cronvallin puoliso oli pianisti Eevi Cronvall o.s. Voipio (1916–2009), jonka kanssa Cronvall esiintyi muun muassa duokonserteissa, radionauhoituksissa ja Sibelius-viikoilla. Heidän poikansa on toimittaja Aarno Cronvall.


title: Robert Young

text: Robert George Young (22. helmikuuta 1907 Chicago, Illinois – 21. heinäkuuta 1998 Westlake Village, Kalifornia) oli yhdysvaltalainen näyttelijä. Hän aloitti elokuvanäyttelijänä ja 1930-luvulla hän näytteli vuosittain jopa yhdeksässä eri elokuvassa. Vuonna 1949 Young siirtyi radioon "Father Knows Best" -tilannekomediasarjan isän, Jim Andersonin rooliin. Samaa roolia hän näytteli myös sarjan televisioversiossa, joka alkoi vuonna 1954 ja päättyi 1963. Young näytteli nimiroolin vuosina 1969–1976 esitetyssä lääkärisarjassa "Marcus Welby, M.D.". Roolistaan hänet palkittiin Golden Globella. Young on saanut kolme tähteä Hollywood Walk of Famelle.


title: Renato Cellini

text: Renato Cellini (1912–1967) oli kapellimestari. Hän syntyi Torinossa ja antoi ensimmäisen resitaalinsa sellistinä 10-vuotiaana. Myöhemmin hän oppi pianon- sekä urkujensoittoa ja myös opiskeli konservatoriossa sävellystä.


title: Renato Cellini

text: Cellini pääsi työskentelemään italialaisiin oopperataloihin ja Glyndebournen oopperafestivaaliin. Muutettuaan Yhdysvaltoihin hän työskenteli Metropolitan-oopperassa vuoteen 1954. Vuosina 1954–1964 hän oli New Orleans Opera Associationin musiikillinen johtaja. Hän johti oopperaa myös Méxicossa, Cincinnatissa sekä Caracasissa ja teki levytyksiä.


title: Renato Cellini

text: Syyskuussa 1950 sattuneen sydänkohtauksen jälkeen Cellini kärsi heikosta terveydestä. Hän kuoli vuonna 1967.


title: Kaisa Sinikara

text: Kaisa Sinikara on Helsingin yliopiston entinen ylikirjastonhoitaja ja teologian tohtori. Yliopiston kansleri myönsi vuonna 2010 Kaisa Sinikaralle oikeuden käyttää professorin arvonimeä aikana, jona hän toimii Helsingin yliopiston ylikirjastonhoitajana.


title: Kaisa Sinikara

text: Sinikara väitteli teologian tohtoriksi 2007. Sinikara aloitti ylikirjastonhoitajana kesäkuussa 2009 ja jäi eläkkeelle kesäkuussa 2013.


title: Kaisa Sinikara

text: Sinikara on ollut vuosina 1978–1983 ja 1985–1987 teologisen tiedekunnan kirjastossa eri tehtävissä, Suomalaisen Kirjallisuuden Seuran kirjastossa 1977–1978 ja 1987–1989 sekä sen jälkeen Helsingin yliopiston opiskelijakirjastossa johtajana 1989–2002. Hän toimi yliopiston kirjasto- ja tietopalvelujen koordinointiyksikön päällikkönä 2002–2009.


title: Leo Laukkanen

text: Leo Olavi Laukkanen (11. lokakuuta 1913 Helsinki – 1. marraskuuta 1978 Helsinki) oli suomalainen kuvanveistäjä. Hän on tunnettu erityisesti abstrakteista pienoisveistoksistaan, jotka on useimmiten tehty graniitista.


title: Leo Laukkanen

text: Laukkanen opiskeli Taideteollisuuden keskuskoulussa vuosina 1931–1933. Vaikka Laukkasen tuotannon tunnetuin osa koostuu abstrakteista veistoksista, hän teki uransa alku- ja loppuvaiheissa myös esittäviä veistoksia sekä kivestä että pronssista, muun muassa naishahmoja. Vuonna 1980 Helsingin Taidehallissa oli laaja Laukkasen muistonäyttely, jonka teokset hän oli testamentannut Suomen taiteilijaseuralle.


title: Leo Laukkanen

text: Laukkanen oli kuvanveistäjä Wäinö Aaltosen assistenttina vuosina 1948–1956.


title: Kyhmykutina

text: Kyhmykutina eli prurigo nodularis on sairaus, josta kärsivälle kehittyy kutiavia kyhmyjä tavallisimmin raajoihin. Niitä voi kuitenkin esiintyä myös vartalolla. Enemmistö kyhmykutinaa sairastavista on 20–60-vuotiaita ja atoopikkoja. Sairaus on yleisempi naisilla. Se voi alkaa äkisti, mutta puolilla kutina puhkeaa hitaammin viikkojen tai kuukausien kuluessa. Taudin syy on tuntematon.


title: Air Mikisew

text: Air Mikisew oli lentöyhtiö pohjoisessa Albertassa, Kanadassa. Sen pääkonttori sijaitsi Fort McMurrayssa. Yhtiön kotikenttä oli Fort McMurrayn lentoasema ja reittikohteita olivat Edmontonin keskuskenttä ja Fort Chipewyanin lentoasema. Reittiliikenteen lisäksi yhtiö suoritti sairaankuljetuslentoja Wood Buffalon alueella sekä tilauslentoja läntisen Kanadan alueella. Se asetettiin lentokieltoon huhtikuussa 2010 ja lopetti sen jälkeen toimintansa.


title: Air Mikisew

text: Air Mikisewin omisti "Mikisew Group Of Companies" -yhtiö, jonka taas yhteisomistaa noin 2 500 Mikisew First Nationin asukasta. Mikisew-nimi tulicreen kielestä, jossa se tarkoittaa kotkaa.


title: Air Mikisew

text: Fort McMurrayn kauppakamari nimesi Air Mikisewin Fort McMurrayn vuoden 2005 yritykseksi.


title: Air Mikisew

text: Air Mikisewin laivasto koostui seuraavista lentokoneista (maaliskuu 2010):


title: Fitzwilliam College

text: Fitzwilliam College on yksi Cambridgen yliopiston 31 collegesta. Fitzwilliam Collegen juuret ovat college-järjestelmän ulkopuolisessa instituutiossa, joka aloitti toimintansa vuonna 1869 Trumpington Streetillä Fitzwilliam-museota vastapäätä sijaitsevassa talossa. Tämä instituutio järjesti opetusta niille opiskelijoille, joilla ei ollut varaa opiskella jonkin collegen alaisuudessa. 1900-luvun jälkipuoliskolla tarve tällaiselle instituutiolle väheni, sillä Cambridgen yliopistoon oli luotu erilaisia stipendijärjestelyjä, jotka mahdollistivat myös vähävaraisten opiskelijoiden pääsyn college-järjestelmän piiriin. Nimellä "Fitzwilliam House" tunnettu instituutio sai kuninkaallisen erioikeuden ja muutti nimensä Fitzwilliam Collegeksi vuonna 1966.


title: Fitzwilliam College

text: College rakennettiin 1960-luvulla "Storey's Wayn" varteen. Ensimmäiset opiskelijoiden rakennukset suunnitteli Sir Denys Lasdun ja ne valmistuivat vuonna 1966. Collegen kappelin on suunnitellut Sir Richard MacCormac. "Gatehouse"-pihan ja auditorion on suunnitellut arkkitehtitoimisto "Allies and Morrison". Uusi kirjasto ja tietotekniikkakeskus ovat "Edward Cullinan Architects" -arkkitehtitoimiston suunnittelemat ja ne avataan 2010. Collegen keskellä sijaitsee "The Grove", vuonna 1813 valmistunut William Custancen suunnittelema rakennus, joka on nykyisin suojeltu. Emma Darwin asui tässä talossa 1883–1896 miehensä Charles Darwinin kuoleman jälkeen. Rakennus liitettiin osaksi Fitzwilliam Collegea vuonna 1988.


title: Eero (sarjakuva)

text: Eero on Petteri Tikkasen sarjakuva-albumi, jonka päähenkilö on Eero. "Eero" sai vuoden 2010 Sarjakuva-Finlandian. Eero esiintyi jo Tikkasen "Kanerva"-albumeissa, mutta Tikkanen halusi tuoda hahmoon uuden näkökulman, ja "Eerossa" Kanerva jää sivuhenkilöksi.


title: Eero (sarjakuva)

text: Tikkanen tarjosi "Eeroa" ensin Egmontille, mutta "se tuli bumerangina takaisin". Sen kustansi sittemmin Like, ja siinä vaiheessa hän lisäsi siihen pinkkiä ja sinistä. Albumissa Eeron lapsuus loppuu ja hän lähestyy murrosikää. Palkinnon ansiosta Eeron tarina jatkuu, ja tulevat tarinat kertovat mopoikäisestä ja autoikäisestä Eerosta.


title: Savannikirvinen

text: Savannikirvinen ("Anthus caffer") on afrikkalainen varpuslintu. Sen elinympäristö käsittää mantereen itä- ja eteläosia Etelä-Etiopiasta ja Etelä-Keniasta Kongoon, Angolaan ja Etelä-Afrikkaan. Siitä tunnetaan viisi alalajia. Karl Jakob Sundevall kuvaili lajin holotyypin Mohapoanista Limpopon varrelta Etelä-Afrikasta 1851.


title: Huviretki hirttopaikalle

text: Huviretki hirttopaikalle () on Peter Weirin ohjaama australialainen mystinen draamaelokuva vuodelta 1975. Se kertoo sisäoppilaitoksen tyttöoppilaiden huviretkestä Hanging Rock -nimiselle kalliomuodostelmalla, missä kolme heistä katoaa salaperäisesti.


title: Huviretki hirttopaikalle

text: "Huviretki hirttopaikalle" oli Peter Weirin läpimurtoelokuva ja myös yksi ensimmäisistä maailmanlaajuisesti menestyneistä australialaisista elokuvista.


title: Huviretki hirttopaikalle

text: Voitetut BAFTA-palkinnot:


title: Richard Stites

text: Richard Stites (2. joulukuuta 1931 Philadelphia, Pennsylvania, Yhdysvallat – 7. maaliskuuta 2010 Helsinki) oli arvostettu yhdysvaltalainen historiantutkija ja Venäjä-asiantuntija. Hän oli Georgetownin yliopiston professori ja Helsingin yliopiston kunniatohtori.


title: Richard Stites

text: Stites kirjoitti teoksensa pitkälti Kansalliskirjaston Slavica-osaston aineistoa hyväksikäyttäen.


title: Baptiste Gentili

text: Baptiste Gentili (s. 17. syyskuuta 1957) on ranskalainen jalkapallovalmentaja ja entinen keskikenttäpelaaja.


title: Baptiste Gentili

text: Gentili aloitti pelaajaurana 1974 AC Ajaccion keskikentällä. Hän pelasi seurassa yhden kauden siirtyen tämän jälkeen OGC Niceen, jossa vierähti kahdeksan kautta. Gentili pelasi nizzalaisseurassa 81 sarjaottelua onnistuen 32 kertaa maalinteossa. Hän oli joukkueen kanssa saavuttamassa hopeaa Ranskan liigassa 1976 ja Coupe de Francessa 1978. Gentili siirtyi paikallisvastustaja AS Cannesiin 1983. Hän pelasi urallaan vielä myös FC Mulhousessa ja Gazélec Ajacciossa, kunnes lopetti vuonna 1992.Valmennusuransa Gentili aloitti 1992 AC Ajacciossa. Seura oli pudonnut Division 2:sta Nationaliin ja Gentilin tavoitteena oli palauttaa korsikalaisseura mahdollisimman korkealle. Vuonna 1994 Ajaccio juhli Korsikan mestaruutta ja neljä vuotta myöhemmin Nationalin voittoa. Kaudeksi 1998/99 Division 2:een palannut Ajaccio oli sarjassa Gentilin johdolla parhaimmillaan seitsemäs. Hän saikin jättää tehtävänsä kauden 2000/01 jälkeen.


title: Baptiste Gentili

text: Pitkän Ajaccio-pestinsä jälkeen hän toimi kaudella 2001/02 lyhyen aikaa FC Martigues’n päävalmentajana, muttei onnistunut pelastamaan seuraa putoamiselta Division 2:sta. Kauden jälkeen hän siirtyi AS Beauvais Oisen peräsimeen, mutta seura romahti hänen johdollaan Division 2:n seitsemänneltä sijalta putoajaksi ja Gentili sai potkut kauden jälkeen.


title: Baptiste Gentili

text: Toukokuussa 2004 Gentili palasi Korsikalle, tällä kertaa Gazélec Ajaccion päävalmentajana. Hän voitti seuran kanssa Korsikan mestaruuden 2005, mutta huonot tulokset johtivat potkuihin marraskuussa 2005. Tämän jälkeen Gentili oli pari vuotta sivussa valmennustehtävistä, kunnes siirtyi 2007 Ligue 2:een pudonneen FC Nantes Atlantiquen apuvalmentajaksi. Hän toimi tehtävässä kauden ajan.


title: Baptiste Gentili

text: Helmikuussa 2010 Gentili nimettiin Ligue 2:ssa kehnosti pelanneen FC Nantes Atlantiquen kolmanneksi valmentajaksi kauden aikana. Gentilin johdolla Nantes oli lopulta 15:s ja vältti putoamisen Nationaliin. Kaudella 2010/11 hän ei kuitenkaan kohtuullisesta alusta huolimatta saanut Nantes’n peliä kulkemaan ja sijoituksen pudottua keskikastin alemmalle puolelle hän sai potkut maaliskuussa 2011.


title: Baptiste Gentili

text: Tammikuussa 2012 Gentili siirtyi Jean Tiganan apulaisvalmentajaksi kiinalaisseura Shanghai Shenhuaan. Pesti Kiinassa päättyi potkuihin huhtikuussa 2012.


title: Keltahoususirkku

text: Keltahoususirkku ("Pselliophorus tibialis") on Keski-Amerikassa tavattava sirkkuleihin kuuluva varpuslintu.


title: Keltahoususirkku

text: Kooltaan keltahoususirkku on noin 18 cm. Väritykseltään keltahoususirkku on lähes kokonaan hyvin tumman harmaa. Pää, kurkku, siivet ja pyrstö ovat hieman muuta ruumista tummemmat. Aikuisten lintujen reisissä on keltaiset höyhentupsut, jotka puuttuvat nuorilta yksilöiltä.


title: Keltahoususirkku

text: Keltahoususirkkua tavataan Costa Ricasta sekä Panaman länsiosista. Lajin elinympäristöä ovat ylänkömaiden metsien reunat, tiheiköt, pensaikkoiset laaksot ja pensaikot soiden lähettyvillä. Elinympäristöt sijaitsevat useimmiten 1 500–3 000 metrin korkeudella merenpinnasta.


title: Keltahoususirkku

text: Keltahoususirkut liikkuvat useimmiten pareittain tai pieninä ryhminä ja saattavat liittyä sekaparviksi tangaroiden tai kerttulien kanssa. Laji käyttää ravintonaan marjoja ja kukkien mettä sekä myös hyönteisiä ja hämähäkkejä.


title: Keniankirvinen

text: Keniankirvinen ("Anthus latistriatus") on kirvisten sukuun kuuluva keskiafrikkalainen varpuslintu, joka luokiteltiin aikaisemmin kalliokirvisen alalajiksi. Keniankirvisen elinympäristö tunnetaan huonosti. Se pesinee Itombwen ylängöllä Kongon demokraattisen tasavallan itäosissa. Pesimäajan ulkopuolella sitä tavataan Lounais-Ugandassa, Luoteis-Tansaniassa ja Länsi-Keniassa. Frederick John Jackson kuvaili lajin holotyypin Kavirondosta Lounais-Keniasta vuonna 1899.


title: Frederick John Jackson

text: Sir Frederick John Jackson (1860 Catterick, North Yorkshire – 1929 Beaulieu-sur-Mer, Ranska) oli englantilainen tutkimusmatkailija, lintutieteilijä ja siirtomaahallinnon virkamies.


title: Frederick John Jackson

text: Päätettyään opiskelunsa Shrewsbury Schoolissa ja Cambridgen Jesus Collegessa Jackson johti retkikunnan tapaamaan Emin Pashaa Egyptiin. Vuonna 1899 hän johti toista retkikuntaa, joka tutki Britannian uutta siirtomaata Keniaa (tuolloin vielä osa Itä-Afrikan protektoraattia). Myöhemmin hänet nimitettiin Kenian ensimmäiseksi kuvernööriksi. Hän toimi myös Ugandan protektoraatin kuvernöörinä vuosina 1911–1918.


title: Frederick John Jackson

text: Jackson kirjoitti teoksen "The Birds of Kenya Colony and Uganda Protectorate", joka julkaistiin postuumisti vuonna 1938. Hän oli perustamassa "East Africa and Uganda Natural History Society" -nimistä yhdistystä ja toimi sen puheenjohtajana. Jacksonin kuoltua hänen laaja eläinkokoelmansa myytiin ja sittemmin se katosi.


title: Frederick John Jackson

text: Jackson nimesi linnuista keniankirvisen ("Anthus latistriatus") 1899.


title: Gabriele Oriali

text: Gabriele Oriali (s. 25. marraskuuta 1952) on italialainen jalkapalloilija. Hän pelasi pääosin puolustavana keskikenttäpelaajana, mutta pystyi pelaamaan myös keskuspuolustajana. Nykyisin Oriali kuuluu italialaisen Inter Milanin henkilöstöön.


title: Gabriele Oriali

text: Gabriele Oriali aloitti uransa Inter Milanin junioriseurassa ja pelasi siellä neljä kautta kunnes nousi seuran edustusjoukkueeseen. Hän debytoi Interin paidassa kaudella 1970–1971 Interin voittaessa mestaruuden.


title: Gabriele Oriali

text: Oriali ei ollut teknisilta taidoiltaan parhaimmistoa, mutta hän oli erinomainen puolustamaan ja merkkaamaan vastustajan pelaajan.


title: Gabriele Oriali

text: Ensimmäisen kerran Oriali kutsuttiin Italian maajoukkueeseen 21. joulukuuta 1978 ystävyysotteluun Espanjaa vastaan. Ansaittuaan nopeasti paikkansa aloituskokoonpanossa, hän teki ensimmäisen ja myös ainoan maalinsa Italian maajoukkueessa ystävyysottelussa Ruotsia vastaan Firenzessä 26. syyskuuta 1979 ottelussa, joka päättyi Italian 1-0 voittoon.


title: Gabriele Oriali

text: Voitettuaan scudetton Interin kanssa 1979–1980 hän pelasi Italian joukkueessa 1980 EM-kisoissa. Italia sijoittui kisoissa neljänneksi hävittyään rangaistuspotkukilpailussa Tšekkoslovakialle. Interissä Oriali voitti toisen Italian cupin kaudella 1981–1982. Kaikkiaan hän pelasi Interin paidassa Italian cupissa 70 ottelussa tehden 8 maalia.


title: Gabriele Oriali

text: Oriali pelasi Interissä 45 ottelua eurocupeissa tehden 3 maalia. Hän kuului Interin joukkueeseen sen hävitessä Ajaxille Euroopan cupin finaalissa kaudella 1971–1972.


title: Gabriele Oriali

text: Oriali muistetaan myös sankarimaisesta esityksestä Milanon derbyssä AC Milania vastaan 1981, jossa hän teki voittomaalin. Samana vuonna Inter voitti molemmat paikalliskamppailut Milania vastaan, missä se onnistui seuraavan kerran vasta 2007.


title: Gabriele Oriali

text: Oriali oli maajoukkueen avainpelaaja vuoden 1982 MM-kisoissa Espanjassa. Oriali pelasi turnauksessa viisi ottelua mukaan luettuna loppuottelu Länsi-Saksaa vastaan. Finaali päättyi Italian 3–1-voittoon.


title: Gabriele Oriali

text: Orialin viimeinen maaottelu oli Göteborgissa 29. toukokuuta 1983 Ruotsia vastaan pelattu ottelu, joka päättyi Ruotsin 2–0-voittoon.


title: Gabriele Oriali

text: Kauden 1982–1983 päätteeksi Oriali siirtyi Fiorentinan joukkueeseen, jossa hän pelasi neljä kautta. Oriali lopetti jalkapallouransa 1987 pelattuaan 384 ottelua ja tehtyään 40 maalia Serie Assa ja 28 maalia muissa kilpailuissa.


title: Gabriele Oriali

text: Lopetettuaan pelaajauransa Oriali siirtyi valmennuspuolelle. Hän aloitti Bolognan urheilutoimenjohtajana siirtyen sieltä Parman organisaatioon. Oriali palasi Inter Milaniin seuran tekniseksi johtajaksi. Vuonna 2001 hän siirtyi Interin pelaajakaupoista vastaavaksi johtajaksi ja toinen entinen Interin pelaaja Marco Branca otti hänen paikkansa teknisenä johtajana. Gabriele Oriali on myös Inter Milanin edustusjoukkueen edustaja.


title: Eye II Eye

text:
Eye II Eye on Scorpionsin neljästoista studioalbumi, joka julkaistiin vuonna 1999. Kappaleet "To Be No. 1", "Mysterious", "10 Light Years Away / Start Me Up", "Eye to Eye", "Aleyah" julkaistiin singlenä. Albumin kappale "Du bist so schmutzig" oli Scorpionsin ensimmäinen saksankielinen kappale.
Suomen albumilistalla se sijoittui sijalle 37.


title: F1 2010

text: F1 2010 on Codemastersin kehittämä ja julkaisema ajopeli, joka perustuu Formula 1 -kauteen 2010. Peli julkaistiin PlayStation 3, Xbox 360 ja Microsoft Windows -alustoille syyskuussa 2010. Julkaisuviikollaan peli nousi heti Isossa-Britanniassa viikon myydyimmäksi peliksi. Peliä on myyty 2,3 miljoonaa kappaletta maailmanlaajuisesti.


title: F1 2010

text: Peli sisältää kaikki kauden 2010 kuljettajat, tallit ja radat sekä uuden Korea International Circuit -radan Etelä-Koreassa. Pelin uratilassa voi ajaa seitsemän kokonaista F1 -kautta. Uratilassa jokaisen kisan jälkeen siirrytään varikolle tapaamaan kisainsinöörejä, kävellään varikkoalueella ja tavataan mediaa, joten vuorovaikutus median kanssa on erittäin tärkeä osa uraa. Pelin sääjärjestelmää kutsutaan Active Track Technologyksi. Pelin ajettavuutta on ollut suunnittelemassa entisen Brawn GP -tallin testikuljettaja Anthony Davidson.


title: F1 2010

text: F1 2010 palkittiin BAFTA-palkinnolla vuoden 2010 urheilupeliksi.


title: Sokokenkirvinen

text: Sokokenkirvinen ("Anthus sokokensis") on itäafrikkalainen varpuslintu. Sen suppea elinympäristö käsittää mantereen itärannikon metsäisiä alueita Itä-Kenian Arabuko-Sokokessa ja Tansanian koilliosassa. Victor Gurney Logan Van Someren kuvaili lajin holotyypin Sokokesta 1921.


title: Malindinkirvinen

text: Malindinkirvinen ("Anthus melindae") on itäafrikkalainen varpuslintu. Sen suppea elinympäristö käsittää Somalian eteläosan ja Kenian rannikkoa. Siitä tunnetaan kaksi alalajia. George Ernest Shelley kuvaili lajin holotyypin Malindista Keniasta 1900.


title: Rotaatio (geometria)

text: Geometriassa rotaatio eli kierto on eräs yhtenevyyskuvaus. Siinä tasokuvio kierretään jonkin kiinteän pisteen ympäri taikka kolmiulotteisen avaruuden kappaleet jonkin akselin ympäri siten, että jokaisen pisteen vastinpiste kuvauksessa on samalla etäisyydellä tästä kiinteästä pisteestä tai akselista kuin alkuperäinen piste, mutta eri suunnassa.


title: Rotaatio (geometria)

text: Tasossa rotaation määrittämiseen riittää piste, jonka ympäri se suoritetaan, sekä kulma, jonka verran tasoa kierretään, eli "kiertokulma". Annetun pisteen vastinpisteen laskemiseen voidaan käyttää matriisilaskentaa tai kompleksilukuja. Kummassakin tapauksessa piste, jonka ympäri kierretään, voidaan valita origoksi ja sopia, että kulma "θ" osoittaa, minkä verran tasoa kierretään vastapäivään.


title: Rotaatio (geometria)

text: Jos kulma "θ" on 180 astetta, rotaatio tasossa pisteen ympäri vastaa peilausta tämän pisteen suhteen.


title: Rotaatio (geometria)

text: Kutakin tason pistettä ("x", "y") vastaa tietty paikkavektori. Tason kiertoa origon ympäri vastaa tietty matriisi, jolla tämä paikkavektori kerrotaan. Jos kiertokulma on formula_1, tämä matriisi voidaan esittää muodossa


title: Rotaatio (geometria)

text: missä ("x"′, "y"′) ovat pisteen koordinaatit rotaation jälkeen. Nämä voidaan laskea alkuperäisten koordinaattien ("x", "y") avulla seuraavasti:


title: Rotaatio (geometria)

text: Vektorit formula_4 ja formula_5 ovat yhtä pitkät eli itseisarvoltaan yhtä suuret, ja niiden välinen kulma on formula_6.


title: Rotaatio (geometria)

text: Tasoa voidaan käsitellä myös kompleksitasona. Tällöin tason jokaista pistettä ("x", "y") vastaa kompleksiluku


title: Rotaatio (geometria)

text:
Tason kiertoa kulman "θ" verran vastaa jokaisen kompleksiluvun kertominen vakiolla
joka Eulerin kaavan mukaan on sama kuin
Tätä muotoa olevien kompleksilukujen itseisarvo on 1. Täten saadaan:


title: Rotaatio (geometria)

text: mikä johtaa samaan tulokseen kuin matriisienkin avulla:


title: Rotaatio (geometria)

text: Erityisesti kompleksiluvin kertominen imaginaariyksiköllä "i" vastaa tason kiertoa 90 astetta vastapäivään ja kertominen "-i":llä kiertoa 90 astetta myötäpäivään.


title: Rotaatio (geometria)

text: Kompelksilukujen kertolasku on kommutatiivinen, ja sen mukaisesti ovat tason rotaatiotkin, toisin kuin korkeammissa ulottuvuuksissa. Toisin sanoen jos tasossa suoritetaan useampi rotaatio origon ympäri, lopputulos on riippumaton siitä, missä järjestyksessä ne on suoritettu. Rotaatioon liittyy vain yksi vapausaste, koska kiertokulma määrittää sen yksikäsitteisesti.


title: Rotaatio (geometria)

text: Kertominen kompleksiluvulla, jonka itseisarvo ei ole 1, ei vastaa rotaatiota vaan jotakin sellaista yhdenmuotoisuuskuvausta, jossa myös kuvioiden koko muuttuu.


title: Rotaatio (geometria)

text: Kolmiulotteisen euklidisen avaruuden rotaatio eroaa useilla merkittävillä tavoilla vastaavasta kuvauksesta tasosta. Rotaatiot eivät yleensä ole kommutatiivisia, eli jos suoritetaan useampi rotaatio, lopputulos riippuu siitä, missä järjestyksessä ne on suoritettu. Rotaatiolla on lisäksi kolme vapausastetta eli yhtä monta kuin ulottuvuuttakin.


title: Rotaatio (geometria)

text: Kolmiulotteisessa avaruudessakin pisteitä voidaan kuvata paikkavektorilla ("x", "y", "z" ja rotaatioita origon ympäri matriisilla, jolla kertomalla tämä piste kuvautuu pisteeksi ("x"′, "y"′, "z"′). Tarvittava matriisi on 3 × 3 -matriisi,


title: Rotaatio (geometria)

text: Kun vektori kerrotaan tällä, saadaan


title: Rotaatio (geometria)

text: Tämä matriisi A kuuluu ryhmään SO(3), ja sen on oltava ortogonaalinen matriisi, jonka determinantti on 1. Että matriisi on ortogonaalinen, merkitsee, että sen rivit vastaavat keskenään kohtisuoria yksikkövektoreita. Tällaisen matriisin determinantti voi olla +1 tai -1, mutta jos se on -1, se ei vastaa rotaatiota vaan peilausta jonkin tason suhteen.


title: Rotaatio (geometria)

text: Kolmiulotteisen avaruuden rotaatiota voidaan vaihtoehtoisesti käsitellä myös kvaternioiden avulla. Kvaterniot ovat muotoa "w + xi + yj + xk" olevia lausekkeita, joissa "w", "x", "y" ja "z" ovat reaalilukuja, "i", "j" ja "k" sellaisia lukuja, joiden kaikkien neliö on -1. Kompleksilukujen tavoin myös kvaternioille voidaan määritellä yhteen- ja kertolasku, mutta toisin kuin reaali- ja kompleksiluvuilla, niiden kertolasku ei ole kommutatiivinen.


title: Rotaatio (geometria)

text:
Kvaternioita käytettäessä kutakin avaruuden pistettä ("x, y, z") vastaa kvaternio "xi + yj + zk". Avaruuden rotaatiot vastaavat tällöin sellaisia kvaternioita, joiden itseisarvo on 1 eli
formula_13
Tällöin on kuitenkin suoritettava kaksi kertolaskua. Piste, jota vastaava kvaternio on "x", kuvautuu pisteeksi


title: Rotaatio (geometria)

text: missä q on rotaatiota vastaava kvaternio ja q sen käänteisarvo.


title: Louhikkokirvinen

text: Louhikkokirvinen ("Anthus crenatus") on eteläafrikkalainen varpuslintu. Sen elinympäristö käsittää Etelä-Afrikan, Lesothon ja läntisen Swazimaan vuoristoalueita. Otto Finsch ja Gustav Hartlaub kuvailivat lajin holotyypin Kapkaupungin läheltä 1870.


title: Viimeinen aalto

text: Viimeinen aalto ("The Last Wave") on Peter Weirin ohjaama australialainen katastrofielokuva vuodelta 1977.


title: Keltakirvinen

text: Keltakirvinen ("Hemimacronyx chloris") on eteläafrikkalainen varpuslintu. Sen elinympäristö käsittää Etelä-Afrikan Lohikäärmevuoret ja Lesothon etelä- ja itäosia. Martin Lichtenstein kuvaili lajin holotyypin Kapmaan itäosista 1842.


title: Papuankirvinen

text: Papuankirvinen ("Anthus gutturalis") on Uuden-Guinean vuoristoseutujen kotoperäinen varpuslintu. Siitä tunnetaan kolme alalajia. Charles Walter De Vis kuvaili lajin holotyypin Mount Maneaolta maan kaakkoisosasta 1894.


title: Nailed Coil

text: Nailed Coil on tuusulalainen vuonna 2002 perustettu metalliyhtye. Yhtyeen musiikki yhdistelee pääpiirteittäin uuden tyylistä thrash metallia. Nailed Coil tunnetaan erittäin rajusta livemeiningistä. Yhtye on tehnyt vuosien aikana yhden täysipitkän levyn "Trail of Yesterday", yhden promon "Strong Words Dying" ja neljä EP:tä. Vuonna 2009 yhtye julkaisi DVD:n nimellä "The Full Blown Breakout", joka sisältää muun muassa yhtyeen livevideoita ja musiikkivideoita. Vuonna 2007 Nailed Coil voitti kansainvälisen Metal Camp 2007 -kilpailun. Yhtye pääsi Sloveniaan soittamaan legendaaristen yhtyeiden kanssa.


title: Nailed Coil

text: Yhtyeen jäsenet ovat pysyneet samana vuodesta 2002 lähtien. Vuonna 2007 yhtye sai toisen kitaristin Juissi Kososen.


title: Poikien pesula

text: Poikien pesula ("My Beautiful Laundrette", televisiossa myös nimellä "Rakas pesulani") on Stephen Frearsin ohjaama brittiläinen draamaelokuva vuodelta 1985.


title: Poikien pesula

text: "Poikien pesula" oli Frearsin läpimurtoelokuva. Se tehtiin alun perin brittiläiselle Channel 4 -televisiokanavalle, mutta se menestyi Edinburghin elokuvajuhlilla niin hyvin, että se pääsi elokuvateatterilevitykseen ympäri maailmaa.


title: Poikien pesula

text: "Poikien pesula" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Poikien pesula

text: Oscar-ehdokkuudet:


title: Taajuushuutokauppa

text: Taajuushuutokauppa tarkoittaa yleensä, että valtio jakaa sähkömagneettisen spektrin (esim. matkapuhelin-, televisio- tai radiotaajuudet) huutokauppaa käyttäen.


title: Taajuushuutokauppa

text: Taajuushuutokaupat toteutetaan joskus lyhyinä, yhden päivän mittaisina, joskus jopa kuukausien pituisina avaustarjouksesta viimeiseen voittavaan tarjoukseen. Usein samanaikaisesti kaupataan useita eri taajuusspektrejä. Tyypillisesti taajuudet huutokaupataan vain määräajaksi, muutamaksi vuodeksi.


title: Taajuushuutokauppa

text: Aiemmin toimilupia jaettiin tiukoin ehdoin. Myöhemmin Nobel-palkittu taloustieteilijä Ronald Coase osoitti vuonna 1959 artikkelissaan sääntelyviranomaisen virheet; jatkoartikkelista tuli yhteiskuntatieteiden historian siteeratuin. Coase mullisti ajattelun taajuuksista luonnonvarana, joille tulee jakaa omistusoikeudet tehokkaasti niin, että yritykset pääsevät itse päättämään niiden käytöstä, jolloin markkinat löytäisivät tehokkaimmat tavat tuottaa langattomia palveluita. Professori Thomas Hazzlittin mukaan tämä on mullistanut matkapuhelinmarkkinat viime vuosikymmeninä.


title: Taajuushuutokauppa

text: Aluksi Coasen ehdotusta vastustettiin, mutta nykyään lähetystoimilupa huutokaupataan yli 30 maassa. Yhdysvalloissa huutokaupat ovat tuottaneet yli 52 miljardia dollaria.


title: Taajuushuutokauppa

text: Vuonna 2012 hallitus perusteli 4G-taajuuden (800 MHz) huutokauppaa sillä, että se nopeuttaisi valtakunnallisen laajakaistaisen matkapuhelinverkon käyttöönottoa, myös taajamien ulkopuolella. Viestintäministeri Krista Kiuru (sd) piti tätä tärkeimpänä päätöksenään. Huutokaupan tuotto valtiolle oli 108 miljoonaa euroa.


title: Taajuushuutokauppa

text: Marraskuussa 2009 järjestettiin Suomen ensimmäinen taajuushuutokauppa, taajuusalueen 2500-2690 MHz osat, ehtona matkaviestinkäyttö Tulot olivat paljon vähäisemmät kuin Ruotsissa ja Norjassa.


title: Taajuushuutokauppa

text: Vuonna 2016 huutokaupattiin 700 megahertsin 4G-taajuudet 66 miljoonalla eurolla.


title: Taajuushuutokauppa

text: 8. toukokuuta 2008 Ruotsin Posti- ja telehallinto PTS sai päätökseen 16-päiväisen SMRA-huutokaupan ("Simultaneous multiple-round ascending") yhdeksästä 15-vuotisesta 4G-taajuusluvasta, joiden kaistanleveys 2,6 GHz:n kaistalla oli yhteensä 190 MHz. Huutokauppa tuotti 226 miljoonaa euroa. Luvat olivat rajoittamattomia, siis ostaja saa käyttää ne parhaaksi katsomallaan tavalla, esimerkiksi matkapuhelin- tai laajakaistatoimintaan. Mitään ehtoja ei asetettu myöskään käytön aloittamishetkelle tai katetulle väestöosuudelle. PTS:n pääjohtaja, tohtori Marianne Treschow korosti sitä, miten arvokas resurssi sähkömagneettinen spektri on.


title: Taajuushuutokauppa

text: Vuodesta 1994 Yhdysvaltojen viestintäviranomainen FCC on huutokaupannut taajuudet sen sijaan, että se järjestäisi niin sanottuja "kauneuskilpailuja" (viranomainen valitsee saajat) tai arpajaisia. Huutokaupat ovat avoimia kaikille FCC:n hyväksymille tarjoajille.


title: Taajuushuutokauppa

text: Kanadan vuoden 2008 langattoman spektrin huutokauppa oli 27. toukokuuta – 23. heinäkuuta 2008. Maa huutokauppasi aluksi 105 MHz jättäen 40 MHz myöhemmin huutokaupattavaksi. Tämä 331 kierrosta kestänyt huutokauppa tuotti 4,25 miljardia dollaria.


title: Taajuushuutokauppa

text: Saksa huutokauppasi 31. heinäkuuta – 18. elokuuta 2000 kaksitoista taajuuskaistaa UMTS-3G-matkapuhelinverkoille. Tuotto oli 98,8 miljardia Saksan markkaa eli 50,8 miljardia euroa.


title: Sheena Tosta

text: Sheena Tosta (o.s. Johnson, s. 1. lokakuuta 1982) on yhdysvaltalainen 400 metrin aitajuoksija.


title: Sheena Tosta

text: Tosta karsiutui 1998 Annecyn nuorten MM-kisoissa 400 metrin aitojen alkuerissä. Hän voitti matkan NCAA-mestaruuden vuonna 2003 ja 2004. Vuonna 2004 hän voitti Yhdysvaltain olympiakarsinnat ja Ateenan olympialaisissa hän juoksi matkan neljänneksi ajalla 53,83. Tosta sijoittui kahdeksanneksi. Hän karsiutui seuraavana vuonna Osakan MM-kisoissa välierissä.


title: Sheena Tosta

text: Tosta voitti Pekingin olympialaisissa 2008 olympiahopeaa 400 metrin aidoissa ajalla 53,70. Kauden lopussa hän juoksi viidenneksi. Seuraavana vuonna hän karsiutui Berliinin MM-kisoissa välierissä ja sijoittui kuudenneksi.


title: Van de Graaffin generaattori

text: Van de Graaffin generaattori on sähkögeneraattori, jonka kehitti fyysikko ja keksijä Robert Van de Graaff. Generaattorin sähköntuotanto perustuu eristerullan ja -hihnan välisestä kosketuksesta aiheutuvaan staattiseen sähköön.


title: Van de Graaffin generaattori

text: Van de Graaffin tandemkiihdytin on hiukkaskiihdytin, jonka toiminta perustuu van de Graaffin generaattoriin. Sitä voidaan käyttää muun muassa sädehoidossa. Kiihdytettävien ionien varaustilasta riippuen generaattorin hiukkassuihkun energia on yhdestä megaelektronivoltista 20–30 megaelektronivolttiin. Sitä voidaan käyttää myös radionuklidien tuottamiseen. Ionit kiihdytetään kondensaattorin potentiaalikentässä.


title: Kriketin Euroopan-liiga 2000

text: Kriketin Euroopan-mestaruuskilpailut pelattiin kaudella 2000 divisioonissa 1 ja 2. Pelipaikkana oli Glasgow, Skotlanti ja kisojen ajankohta 21.-27. heinäkuuta.


title: Kriketin Euroopan-liiga 2000

text: Turnaus vastasi nykyistä 4.divisioonaa. Se pelattiin Wienissä, Itävallassa 21.-25. elokuuta ja sen voitti Norja.


title: Vihan liekit

text: Vihan liekit () on yhdysvaltalaisen Suzanne Collinsin kirjoittaman "Nälkäpeli"-trilogian toinen osa vuodelta 2009. Teos on ilmestynyt suomeksi Helene Bützowin suomentamana, WSOYn kustantamana 2010. "Vihan liekit" on jatkoa sarjan ensimmäiselle osalle "Nälkäpelille" ja sitä seuraa trilogian viimeinen teos "Matkijanärhi".


title: Vihan liekit

text: Kirjan pohjalta tehty sai ensi-iltansa vuonna 2013. Sen pääosissa ovat Jennifer Lawrence, Josh Hutcherson ja Liam Hemsworth.


title: Vihan liekit

text: Vuotuinen voittajakiertue oli tuloillaan. Voittajakiertueelle lähtee aina viimeisimmän Nälkäpelin voittaja. Voittajia on tänä vuonna poikkeuksellisesti kaksi, Katniss Everdeen ja Peeta Mellark. Ennen kiertuetta presidentti Snow vierailee Katnissin luona ja syyttää Katnissia kapinan lietsomisesta vyöhykkeillä. Hän tietää, että Katnissin ja Peetan suhde ei ole aivan niin aito kun he antavat ymmärtää. Edes Peetan kosinta ei pelasta tilannetta, sillä Peeta ei ole nyt se, jonka pitää tunnustaa rakkautensa, vaan Katniss. Katniss ei kuitenkaan ole hyvä tunteidensa näyttämisessä tai näyttelemisessä. Katnissia hämmentää myös Galen kuukausien takainen suudelma. Oliko sillä kuitenkaan mitään merkitystä?


title: Vihan liekit

text: Presidentti Snow antaa ilmoituksen, että Nälkäpelin voittajien täytyy kilpailla toisiaan vastaan seuraavassa Nälkäpelissä neljännesjuhlan kunniaksi. Katniss joutuu areenalle uudestaan, kieltäytymisyrityksistään huolimatta. Peeta ilmoittautuu kisaan vapaaehtoisena jo valitun Haymitchin tilalle pystyäkseen suojelemaan Katnissia areenalla. Kisaa edeltävänä iltana pidettävässä haastattelussa Katnissin stailaaja Cinna pukee Katnissin hääpukuun presidentin käskystä. Kesken haastattelun Katnissin puku alkaa palaa, ja se muuttuu matkijanärhen puvuksi. Cinna saa kärsiä liian rohkeasta asuvalinnastaan, sillä matkijanärhi symboloi meneillään olevaa kapinaa.


title: Vihan liekit

text: Selviytyäkseen kellomaiselta areenalta Katnissin on osattava sekä liittoutuminen että uskottava näytteleminen. Katniss sekä Katnissin ja Peetan ohjaaja Haymitch yrittävät pitää Peetaa elossa, kun taas Peeta yrittää pitää Katnissin hengissä. Nälkäpeli päättyy, kun eräs tribuutti Beetee keksii tuhota areenaa ympäröivän sähköisen kuvun. Capitol ei hyväksy sitä ja yrittää korjata tilannetta kaappaamalla tribuutit. Kapinalliset onnistuvat pelastamaan Katnissin, Beeteen ja vyöhykkeen 4 tribuutin Finnickin ilmatyynyalukseen hävityksen turvaamana, mutta Peeta ja loput elossa olevat tribuutit joutuvat Capitolin vangeiksi. Nälkäpeli on taas vihdoin ohi, mutta Katniss ei tiedä mitä tehdä. Hän joutuu paniikin valtaan herätessään ilmatyynyaluksessa, sillä hän luulee olevansa Capitolin vankina. Katniss lähtee injektioruisku kädessä etsimään Peetaa antaakseen tälle armokuoleman kidutuksen sijasta. Mutta Katniss törmääkin ohjaajaansa Haymitchiin, joka kertoo tälle kaiken. Capitol on saanut Peetan ja kiristää varmasti tälläkin hetkellä tietoja kapinoijista ja vyöhykkeestä 13, josta hän ei Katnissin kanssa edes tiennyt aikaisemmin. Capitol on raivoissaan mielenosoituksista, joita vyöhykkeillä järjestetään. Kostoksi ja varoittavaksi esimerkiksi Capitol tuhoaa vyöhykkeen 12, vaikkei se ole edes kapinoinut. Gale ei salaa asioita suojellakseen itseään, vaan paljastaa Katnissille totuuden: Vyöhykettä 12 ei enää ole. Ilmatyynyalus, jossa Katniss ja muut ovat, on matkalla turvaan vyöhykkeelle 13, jonka luultiin tuhoutuneen ja joka ei ole siitä syystä Capitolin vallan alaisena.


title: Kriketin Euroopan-liiga 1999

text: ECC Trophy 1999 pelattiin Korfussa, Kreikassa syyskuussa. Turnaus vastaa nykyistä Euroopan-liigan 3. divisioonaa.


title: Käki (ryhmä)

text: Käki-ryhmä on kuvataiteilijaryhmä Espoosta. Ryhmä perustettiin vuonna 1996 ryhmän ensimmäisen taidenäyttelyn yhteydessä, joka pidettiin Espoon virastokeskuksen tiloissa. Ryhmän ensimmäisen näyttelyn tarkoituksena oli elävöittää autioitunutta Espoon liikekeskusta, mutta myös aktivoida taiteilijoita omaehtoiseen näyttelytoimintaan.


title: Käki (ryhmä)

text: Tämän jälkeen Käki-ryhmä on pitänyt useita taidenäyttelyitä paitsi taidegallerioissa, myös hylätyissä entisissä tehdashalleissa, kuten Porvoon taidetehtaassa sekä Suomessa, että ulkomailla. Vuonna 1997 ryhmä toteutti Uudenmaan läänin taidetoimikunnan tuella ympäristötaideteoksen "Valoa ateljeessa".


title: Käki (ryhmä)

text: Vuonna 2010 Liettuan taiteilijaseura otti mukaan Käki-ryhmän kansainväliseen taideprojektiin, jonka nimi on "Art-Line". Projektiin sisältyi ryhmän taidenäyttely Kaunasissa kesäkuussa vuonna 2010 Liettuan taiteilijaseuran Meno Parkas galleriassa. Vuonna 2011 Tallinnan kaupunki otti ryhmän mukaan "Tallinna Euroopan kulttuuripääkaupunki vuonna 2011" - ohjelmaan, johon sisältyi ryhmän taidenäyttely Tallinnassa kulttuurikeskus Salmessa maaliskuussa 2011. Keväällä 2012 ryhmä järjesti näyttelynsä Berliinin Suomi keskuksen taidegalleriassa ryhmäperformanssilla, jonka nimi oli "Harlekiini".


title: Käki (ryhmä)

text: Kaikki Käki-ryhmän kuvataiteilijat ovat jäseniä Espoon kuvataiteilijat r.y:ssä ja samalla monien muiden kuvataiteilijoiden ammattijärjestöjen jäseniä.


title: Käki (ryhmä)

text: Ryhmäläisiä yhdistää moninaisuus ja ilmaisun vapaus. Jäseniä ovat


title: Käki (ryhmä)

text: Ryhmä on järjestänyt näyttelyitä vuodesta 1996 alkaen muun muassa Espoossa (1996, 1997, 2002, 2006, 2016), Riihimäellä (1998), Porissa (1998), Porvoossa (1998), Lahdessa 1999, Pietarissa (1999), Silkeborgissa, Tanskassa (2001), Pyhtäällä (2004), Tukholmassa (2007), Kaunasissa, Liettuassa (2010), Tallinnassa (2011), Berliinissä (2012), Kuopiossa (2013), Forssassa (2015), Espoossa (2016), Kouvolassa (2016), Järvenpäässä (2016), Tampereella (2017), Hyvinkäällä (tuleva 2018)


title: Käki (ryhmä)

text: Ryhmä on saanut useita apurahoja Espoon kaupungilta taidenäyttelyiden järjestämiseen sekä muun muassa Valtion taidetoimikunnalta ja Uudenmaan läänin taidetoimikunnalta ja tukea ovat antaneet myös Nokia, Gasum, Suomen Sokeri ja Aktia pankki/Aktia Sb Stiftelsen.


Michael Jackson: 30th Anniversary Celebration: The Solo Years olivat Michael Jacksonin 30-vuotisen soolouransa kunniaksi vuonna 2001 Madison Square Gardenissa, New Yorkissa tekemää kaksi konserttia. Konsertit televisioitiin ja näytettiin myöhemmin CBS-tv-verkossa. Kummatkin konsertit myytiin loppuun viidessä tunnissa. Liput olivat popmusiikin kaikkien aikojen kalleimmat; parhaimmat paikat maksoivat 5 000 dollaria sisältäen ruokailun Jacksonin kanssa sekä nimikirjoituksella varustetun julisteen. Jackson tienasi kummastakin konsertista 7,5 miljoonaa dollaria, mikä on yli 150 000 dollaria minuutilta. Konsertit olivat Jacksonin ensimmäiset konsertit manner-Yhdysvalloissa sitten vuonna 1989 päättyneen Bad World Tour -kiertueen.


title: Michael Jackson: 30th Anniversary Celebration: The Solo Years

text: Ensimmäisen tunnin aikana konserteissa esiintyi useita eri artisteja ja yhtyeitä, jotka esittivät Jacksonin tunnettuja kappaleita sekä omia kappaleitaan. Toisen tunnin aikana muiden artistien ja yhtyeiden esitysten jälkeen Michael tuli lavalle yhdessä The Jacksons -yhtyeen kanssa. Tämä oli ensimmäinen kerta kun yhtye nähtiin koossa sitten vuoden 1984 Victory Tour -kiertueen. Yhtye esitti sen tunnetuimpia kappaleita, jonka jälkeen Jackson esitti omaa soolotuotantoansa.


title: Jyväskylän Valo

text: Jyväskylän Valo on Jyväskylässä toimiva pesäpalloseura, joka pelaa naisten maakuntasarjaa kesällä 2018. Vuonna 2010 naisten joukkue pelasi yhden kauden Superpesiksessä. Miesten joukkue pelaa maakuntasarjassa. Seura on perustettu vuonna 1948.


title: Osimon sopimus

text: Sopimuksen jälkeen Italiassa oli sloveenivähemmistö ja Jugoslaviassa (myöhemmin Sloveniassa) italialaisvähemmistö, ja näiden asemasta ja omaisuudesta on käyty kiistoja jatkuvasti Jugoslavian hajoamissotien jälkeen.


title: Kriketin Euroopan-liiga 1998

text: Kriketin Euroopan-mestaruuskilpailut pelattiin kaudella 1998 kahdessa sarjassa. Pelipaikkana oli Haag, Alankomaat ja kisojen ajankohta 18.-25. heinäkuuta.


title: Gammayökkönen

text: Gammayökkönen ("Autographa gamma") on metalliyökkösiin lukeutuva, keskikokoinen perhoslaji.


title: Gammayökkönen

text: Gammayökkösen lisäksi suvussa "Autographa" on myös muita, huomattavan samannäköisiä lajeja. Nimensä gammayökkönen on saanut etusiivessä olevasta vaaleasta kreikkalaisten kirjainten gammaa tai pientä y-kirjainta muistuttavasta kuviosta. Etusiivet ovat tummanruskeat ja niissä on monimutkaista kuviointia, jonka tarkoituksena on perhosen piilottaminen saalistajilta. Sisempi ja ulompi poikkiviiru ovat vaaleat ja selvästi mutkittelevat. Etusiiven keskiosa on tummavarjosteinen kuten myös melko heikosti erottuvan tumman aaltoviirun sisäreuna. Ruskeanharmaissa takasiivissä on melko selvärajainen tumma reunus ja tummat siipisuonet. Takasiipien väritys erottuu hyvin myös lentävällä perhosella. Levätessään perhonen pitää siipiään kattolaskuisesti eli harjakattoa muistuttavassa asennossa ruumiin sivuilla. Siipiväli on 36–43 mm.


title: Gammayökkönen

text: Toukka on noin 3 cm pitkä, vaaleanvihreä ja sillä on vaaleat sivujuovat. Toukan päässä on selvästi erottuva tumma juova.


title: Gammayökkönen

text: Gammayökkönen on levinneisyydeltään afrikkalainen ja eteläeurooppalainen laji ja vakituisella elinalueellaan sitä tavataan lähes ympäri vuoden. Ahkerana vaeltajana se esiintyy laajalti vakituisen elinalueensa ulkopuolella ja Suomessakin lajia tavataan kesäviipyjänä vuosittain koko maassa Lappia myöten. Joinakin vuosina lajilla saattaa olla myös pieni talvehtiva kanta. Koska perhosen esiintyminen riippuu vaelluksista, lajin runsaudessa on huomattavan suuria vuosittaisia eroja. Ensimmäiset gammayökköset lentävät Suomeen keväällä ja suurin osa syyskesällä ja syksyllä tavattavista yksilöistä osa on näiden keväällä saapuneiden perhosten täällä syntyneitä jälkeläisiä.


title: Gammayökkönen

text: Lajin levinneisyys kattaa koko Euroopan, Pohjois-Afrikan, Lähi-idän ja Aasian pohjoisosat aina Tyynellemerelle saakka. Sitä tavataan myös Färsaarilla ja Islannissa. Suomessa perhosia tavataan kahtena sukupolvena, joista vähälukuisempi ensimmäinen polvi on lennossa toukokuulta heinäkuulle ja toinen, yksilömäärältään selvästi suurempi heinäkuusta lokakuulle.


title: Gammayökkönen

text: Gammayökkösen voi tavata lähes missä tahansa ympäristössä, mutta parhaiten laji viihtyy avoimilla niityillä ja tienpientareilla ja perhonen vierailee ahkerasti kukilla. Ainoastaan tiheissä metsissä perhosia ei juuri tapaa. Monista muista yökkösistä poiketen gammayökkönen on aktiivinen yön lisäksi myös päiväsaikaan. Laji lentää helposti kirkkaiden valojen luokse ja tulee monia sukulaisiaan helpommin myös makealla nesteellä kostutetulle syötille.


title: Gammayökkönen

text: Esiintyessään runsaana, gammayökkösen toukat aiheuttavat viljelyskasveille huomattavia vahinkoja. Suomessa taloudellisesti huomattavia vahinkoja on tapahtunut ainakin vuosina 1922 ja 1946 sekä 2018. Alueilla, joilla laji talvehtii, se talvehtii pienenä toukkana. Kotelo on löyhässä kotelokopassa ravintokasvin yhteensidottujen lehtien välissä.


title: Gammayökkönen

text: Toukka kelpuuttaa ravinnokseen varsin laajan kirjon eri kasvilajeja. Näihin kuuluvat muiden muassa monet hernekasvit ja kaalit.


title: Kriketin Euroopan-liiga 1996

text: Kriketin Euroopan-mestaruuskilpailut pelattiin kaudella 1996 Kööpenhaminassa, Tanskassa.


title: Hải Dương

text: Hải Dương on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 112 000 asukasta.


title: Hải Dương

text: Hải Dương sijaitsee kahden Punaisenjoen sivujoen, Thia Binhin ja Ke Satin yhtymäkohdassa noin 60 km Hanoista itään. Kaupunki pyrkii kehittymään osaksi Hanoin työssäkäyntialuetta. Siellä on 17 alakoulua, 13 yläkoulua ja kuusi jatkokoulua, sekä ammatillisia oppilaitoksia.


title: MPDT

text:
MPDT eli "MPD"-rakettimoottori on kehitteillä oleva magnetoplasmadynaaminen rakettimoottori joka sopii käytettäväksi planeettain välisessä avaruudessa.
Tästä moottorityypistä käytetään myös nimeä LFA eli Lorentzin voimaan pohjautuva kiihdytin. MPDT:ssä ajoaine ionisoidaan kiihdytinkammiossa ja poistetaan moottorista Lorenzin voimalla kiihdyttäen. Lorenzin voima syntyy, kun plasmaksi ionisoitu ajoaine ja sitä ympäröivät magneettikentät vuorovaikuttavat keskenään. MPDT muistuttaa jonkin verran VASIMR:tä. MPD:n etuina on mm. suhteellisen suuri työntövoima. Moottorin ajokyky on miltei sama kuin planeettainvälisessä avaruudessa käytettyjen nesterakettien. Miinuksia ovat elektrodien kulumineen ja ehkä se, että litium on paras polttoaine, ei vety.


title: Kriketin Euroopan-liiga

text: Kriketin Euroopan-liiga on vuonna 1996 käynnistynyt sarja, jossa ratkaistaan kahden vuoden välein kriketin Euroopan mestaruus.


title: Kriketin Euroopan-liiga

text:
ECB = England and Wales Cricket Board
4. divisioona ennen vuotta 2006 tunnettiin nimellä "ECC Representative Tournament"-
3. divisioona 2005 -> "Affiliates Championship" ja aiemmin "ECC Trophy"


title: Tunnusraitayökkönen

text: Tunnusraitayökkönen ("Orthosia gothica") on keskikokoinen, ruskea yöperhoslaji. Lentoaikansa puolesta se kuuluu kevään ensimmäisiin perhosiin.


title: Tunnusraitayökkönen

text: Tunnusraitayökkönen on keskikokoinen, perusväritykseltään vaatimaton, ruskean ja harmaankirjava yökköslaji. Etusiiven keskellä, rangastäplän ja munuaistäplän välissä, on yleensä selvästi erottuva, hyvin tumma, hieman isoa L-kirjainta muistuttava kuvio. Tämä tunnusomainen kuvio voi kuitenkin olla myös keskiruskea tai jopa selvästi muuta siipeä vaaleampi, ja joskus rengastäplä saattaa jakaa sen kahteen osaan. Siiven takaosassa, keskivarjossa, on yleensä näkyvissä toinen tumma, likimain suorakaiteen muotoinen kuvio. Takasiivet ovat vaaleanruskeat, ja siipiväli on 31–38 mm. Ulkonäöltään samantapaisia lajeja ovat kilpiruuniyökkönen ("Xestia c-nigrum") ja kolmioruuniyökkönen ("Xestia triangulum")


title: Tunnusraitayökkönen

text: Levinneisyysalue kattaa koko Euroopan. Keski-Euroopassa laji lentää maalis-huhtikuussa, Suomessa aikuiset perhoset lentävät huhtikuun puolivälistä kesäkuun alkuun.


title: Tunnusraitayökkönen

text: Tunnusraitayökkönen on erittäin yleinen laji, jonka yleisyyttä lisää sen viihtyminen kaikenlaisissa ympäristöissä. Laji on aktiivinen pimeän aikaan ja lentää helposti valolle. Päivisin aikuisia perhosia voi löytää lepäämästä ulkovalojen läheisyydessä. Aikuiset perhoset viereilevat kukilla. Laji talvehtii kotelona.


title: Tunnusraitayökkönen

text: Toukka syö monia kasvilajeja.


title: Aaron Armstrong

text: Aaron Armstrong (s. 14. lokakuuta 1977) on trinidadtobagolainen pikajuoksija.


title: Aaron Armstrong

text: Armstrong voitti 2005 maansa mestaruuden 200 metrin juoksussa. Myöhemmin samana vuonna hän kilpaili samalla matkalla Helsingin MM-kisoissa, joissa karsiutui toisissa alkuerissä ajalla 20,94. Kauden lopussa hän sijoittui kuudenneksi ajalla 20,75. Seuraavana vuonna Armstrong voitti jälleen Trinidad ja Tobagon mestaruuden 200 metrillä. Hän juoksi Kansainyhteisön kisoissa matkan viidenneksi ajalla 20,61.


title: Aaron Armstrong

text: Armstrong kilpaili 2008 Pekingin olympialaisissa, joissa hän karsiutui 200 metrillä toisissa alkuerissä ajalla 20,58, mutta oli mukana Trinidad ja Tobagon 4 x 100 metrin viestijuoksujoukkueessa alkuerissä. Eri kokoonpanolla juossut joukkue voitti lopulta olympiahopeaa. Armstrong karsiutui seuraavana vuonna Berliinin MM-kisoissa 200 metrin alkuerissä. Delhin Kansainyhteisön kisoissa 2010 hän sai pronssia 100 metrillä ajalla 10,24. Daegun MM-kisoissa 2011 Armstrong karsiutui 100 metrin alkuerissä.


title: Jules ja Jim

text: Jules ja Jim (, Suomessa myös nimellä Jules ja Jim – rakkauden hymy) on François Truffaut’n ohjaama ranskalainen draamaelokuva vuodelta 1962. Se perustuu Henri-Pierre Rochén samannimiseen romaaniin.


title: Jules ja Jim

text: "Jules ja Jim" oli Truffaut’n kolmas elokuva ja sitä pidetään yhtenä hänen parhaista ja rakastetuimmista elokuvistaan. Se oli myös ranskalaisen elokuvan uuden aallon merkittävimpiä elokuvia.


title: Jules ja Jim

text: Rochén omaelämäkerralliseen esikoisromaaniin perustuvassa elokuvassa eletään ensimmäistä maailmansotaa edeltäviä ja sen jälkeisiä vuosia (1912–1932). Kaksi nuori miestä, saksanjuutalainen Jules (Oskar Werner) ja ranskalainen Jim (Henri Serre) tapaavat Pariisissa vuonna 1912, ystävystyvät kauniin ja vapaamielisen Catherinen (Jeanne Moreau) kanssa ja rakastuvat häneen molemmat. Jules avioituu Catherinen kanssa, mutta sodan jälkeen heidän liittonsa kariutuu ja Jim tulee uudestaan kuvioihin, traagisin seurauksin.


title: Jules ja Jim

text: Georges Delerue on säveltänyt elokuvan musiikin. Jeanne Moreau laulaa puolivälissä kappaleen "Le Tourbillon (de la vie)" (Elämän pyörremyrsky), sen säveltäjän Serge Rezvanin (salanimellä Boris Bassiak) säestäessä kitaralla.


title: Jules ja Jim

text: Elokuva sai Britanniassa BAFTA-palkintoehdokkuuden parhaan vieraskielisen elokuvan kategoriassa.


title: Jules ja Jim

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Jules ja Jim" oli mukana heistä yhdentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Give In to Me

text: Give In to Me on Michael Jacksonin seitsemäs single, joka julkaistiin Dangerous-albumilta vuonna 1993. Kappaleella vierailee kitaristi Slash.


title: Antiikin Rooman armeija

text: Antiikin Rooman armeija vaikutti merkittävästi Rooman valtakunnan historiaan. Se loi ja ylläpiti imperiumia, joka laajimmillaan ulottui Euroopasta Pohjois-Afrikkaan ja Lähi-itään. Varhaisen Rooman armeija oli pieni ja sen sodat koostuivat lähinnä ryöstöretkistä. Rooman tasavallan ajan armeija koostui tavallisista kansalaisista, jotka liittyivät armeijaan sodan ajaksi mutta palasivat sitten takaisin siviilielämään. Vasta tasavallan lopulla Rooman armeijasta muotoutui kurinalainen ammattiarmeija, jona monet sen yleensä tuntevat.


title: Antiikin Rooman armeija

text: Armeija oli Rooman politiikan toteuttaja, mutta myös politiikan luoja ja keisarintekijä. Se toimi tärkeänä sosiaalisen nousun väylänä ja roomalaistamisen työkaluna. Armeija kehittyi vähitellen Välimeren alueen mahtavimmaksi sotilasmahdiksi, kun tarpeen vaatiessa kootuista sotajoukoista siirryttiin ammattiarmeijaan Gaius Mariuksen uudistusten yhteydessä n. 100 eaa. Lopulta syntyi legioona, n. 6 000 miehen hyvin järjestäytynyt yksikkö.


title: Antiikin Rooman armeija

text: Legioona ("legio", monikko "legiones") oli Rooman valtakunnan armeijan sotilaallinen perusyksikkö, joka on verrattavissa nykyarmeijoiden divisioonaan. Arviolta 4 000–6 000:n miehen vahvuiset legioonat olivat takaamassa Rooman sotilaallista mahtia. Legioonien poliittinen valta Roomassa oli myös suuri.


title: Antiikin Rooman armeija

text: Legioonissa ehkä merkittävin osa oli niiden raskas jalkaväki eli legioonalaiset ("legionarius", monikko "legionarii"). Legioonalaisia tukivat usein ulkomaiset auxilia-joukot, jotka toimivat jousimiehinä, ratsujoukkoina, keihäsmiehinä ja jopa linkomiehinä. Legioonat olivat numeroituja ja noin 50 niistä tunnetaan nykyään. Keisariajalla Rooman armeijassa oli samanaikaisesti 25–30 legioonaa.


title: Antiikin Rooman armeija

text: Legioonien varustus kehittyi vähitellen. Alun perin armeija koostui hastaateista (hastati), prinkiipeistä (principes) ja triaareista (triarii). Hastaatit olivat iältään nuorimpia ja muodostivat legioonan ensimmäisen linjan. Prinkiipit olivat kokeneita jalkaväkimiehiä ja muodostivat toisen linjan. Triaarit olivat veteraaneja ja muodostivat kolmannen ja viimeisen linjan. Jokainen linja oli jaettu kymmeneen komppaniaan eli manipuliin. Kevytaseinen jalkaväki oli siroteltu raskasaseisen jalkaväen manipulien joukkoon. Tämä kokoonpano pysyi käytössä aina Mariukseen asti. Sen lisäksi että Marius otti käyttöön palkka-armeijan, hän yhtenäisti armeijan, ja kaikille sotilaille tuli käyttöön sama varustus: sama haarniska, aseistus ja ruoka-ja varustepakkaus, minkä takia heitä kutsuttiin Mariuksen muuleiksi.


title: Antiikin Rooman armeija

text: Legioonalaisen aseistus koostui gladius-miekasta, pilumista ja pugio-tikarista. Pilum oli heittokeihäs, joka oli noin kahden metrin mittainen. Puisen varren päässä oli noin 60 cm:n mittainen rautainen väkäkärki. Kun pilum heitettiin, oli siinä varsin suuri iskuenergia ja se saattoi lävistää vastustajan kilven ja pitkän ohuen rautakärjen ansiosta myös kilven taakse suojautuneen vastustajan. Osuessaan pilum takertui joka tapauksessa tiukkaan eikä vihollinen voinut käyttää keihästä, koska ohut rautakärki poikkeuksetta vääntyi eikä siksi ollut enää käyttökelpoinen. Gladius oli noin 60 cm pitkä kaksiteräinen miekka, jonka roomalaiset olivat todennäköisesti omaksuneet espanjalaisilta. Legioonalaiset pitivät miekkaa oikeassa kädessä. Myös vasenkätiset, koska tiukassa ja ahtaassa linjassa taisteltaessa oli kaikkien toimittava samoin. Miekka oli myös siksi lyhyt, koska pitempi miekka olisi vaatinut käyttäjälle enemmän tilaa ja legioonalaiset seisoivat linjassa lähellä toisiaan suojatakseen toinen toistaan. Legioonalaiset heittivät usein ensin pilumit ja kävivät sitten lähitaisteluun.


title: Antiikin Rooman armeija

text: Rooman laivasto syntyi suhteellisen myöhään puunilaissotien yhteydessä, kun aiemmin lähes purjehdustaidottomat roomalaiset löysivät haaksirikkoutuneen karthagolaisen laivan ja kopioivat sen millintarkasti. Ajan myötä laivasto kasvoi merkittäväksi osaksi sotalaitosta.


title: Antiikin Rooman armeija

text: Rooman armeija käytti myös monia sotakoneita, esimerkiksi onager-katapultteja ja piiritystorneja. Eräs piiritystaktiikka oli maavallien rakentaminen. Näiden avulla piiritysjoukot pääsivät piiritettävien joukkojen tasolle.


title: Antiikin Rooman armeija

text: Legendan mukaan Rooma perustettiin vuonna 753 eaa. Tiedot tästä ajasta ovat kuitenkin vähäisiä eikä voida tietää varmuudella ovatko tarunomaiseen Romulukseen ja Remukseen sekä Rooman kuninkaisiin liittyvät tarinat totta. Esimerkiksi roomalaisen historioitsijan Liviuksen mukaan Romuluksella oli 300-miehinen henkivartiosto (). Roomalaiset alkoivat kirjoittaa historiaansa ensimmäisen kerran vasta 200-luvun eaa. lopussa.


title: Antiikin Rooman armeija

text: Varhaisen Rooman sodat koostuivat yleensä pienimuotoisista ryöstöretkistä ja karjavarkauksista sekä ehkä myös satunnaisista rituaalinomaisista taisteluista. "Armeijat" olivat soturijoukkioita, joita johtivat aristokraatit ja heidän sukunsa ja seuraajansa. He johtivat taistelua omasta halustaan ja henkilökohtaisen kunnian vuoksi. Soturit puolestaan seurasivat johtajaansa uskollisuudestaan häntä kohtaan. Onnistunut johtaja oli se, joka puolusti menestyksellisesti sukuaan ja miehiään toisia soturijoukkoja vastaan ja pystyi tarjoamaan tarpeeksi saalista omilleen ja pitämään heidät tyytyväisinä. Tämän tyyppinen sodankäynti ei luultavasti poikennut paljoakaan muun läntisen Euroopan sodankäynnistä.


title: Antiikin Rooman armeija

text: Merkittävä edistys tapahtui, kun roomalaiset omaksuivat hopliittifalangin noin 500-luvulla eaa. Hopliittisodankäynti kehitettiin Kreikassa 700–600-luvulla eaa. ja se levisi Italiaan ja Roomaan luultavasti Etelä-Italian kreikkalaisten siirtokuntien ansiosta. Hopliitti oli raskaasti aseistettu keihäsmies, jolla oli varusteinaan 2,5 metriä pitkä työntökeihäs, lyhyt miekka, pronssinen kypärä, rintahaarniska, säärisuojat ja puinen pronssilevyillä päällystetty halkaisijaltaan 90 senttimetriä leveä pyöreä "hoplon"-kilpi, josta hopliitit saivat nimensä.


title: Antiikin Rooman armeija

text: Hopliitit taistelivat tiiviissä muodostelmassa, eli falangissa, miesten seistessä lähellä toisiaan siten, että vierustoverin kilpi suojasi oikeaa kylkeä. Rivejä oli normaalisti ainakin kahdeksan mutta on tietoja jopa 40 rivin syvyisistä muodostelmista. Taistelussa vastapuoli yritettiin kukistaa mahdollisimman nopeasti. Falangin yhtenäisyyden pitäminen oli tärkeämpää kuin yksittäiset aseenkäsittelytaidot. Hopliittisodankäynti vaati vain vähän koulutusta tai kuria mutta se edellytti uutta taisteluhenkeä. Falangi oli tarkoitettu suuriin taisteluihin tiivismuodostelmaisten joukkojen välillä ja sellaisessa taistelussa yksittäisillä aristokraattisilla sotureilla oli vaikea osoittaa henkilökohtaista rohkeutta.


title: Antiikin Rooman armeija

text: Hopliittisodankäynnin omaksuminen johtui sekä sotilaallisesta kehityksestä että sosiaalisista ja poliittisista muutoksista. Rooman väkiluku kasvoi ja kuten muissakin ajan kaupunkivaltioissa sen sotilaat olivat nyt maanomistajia, maanviljelijöitä, joilla oli sekä varaa hankkia itselleen kallis varustus että intoa taistella valtionsa ja maansa puolesta. Sato vaati kuitenkin tarkkailua, joten he eivät ehtineet olla pitkillä sotaretkillä. Sodat kestivät yleensä yhden päivän taistelun ajan. Maanviljelijöiden sotilaallinen rooli antoi heille myös poliittista vaikutusvaltaa. Hopliittifalangi oli omiaan suurissa kenttätaisteluissa mutta se ei kuitenkaan sopinut ryöstöretkiin tai liikkuvimpiin taisteluihin ja on todisteita, että roomalaiset tekivät yhä ryöstöretkiä tai kävivät pienimuotoisia kahakoita vihollisen kanssa. He eivät siis hylänneet aikaisempia taistelutapoja kokonaan.


title: Antiikin Rooman armeija

text: Liviuksen ja Dionysioksen mukaan roomalaiset omaksuivat hopliittifalangin etruskeilta. Heidän mukaansa Servius Tullius, perimätiedon mukaan Rooman kuudes kuningas, uudisti Rooman armeijan ja yhteiskuntajärjestelmän tuoden myös hopliittisodan Roomaan. Servius hallitsi perimätiedon mukaan 579 eaa. – 534 eaa. ja arkeologisten todisteiden mukaan hopliittisodankäynti otettiin käyttöön Roomassa joskus 500-luvulla eaa. joten tämä saattaa pitää paikkansa. Livius ja Dionysios kuvaavat kumpikin Serviuksen uudistuksia hyvin yksityiskohtaisesti. Serviuksen järjestelmässä kansalaiset jaettiin viiteen luokkaan varallisuuden mukaan. Nämä luokat oli puolestaan jaettu "centurioihin", jotka olivat ehkä 100 miehen vahvuisia. Jokaisen luokkaan kuuluvan piti hankkia luokkansa mukainen vähimmäisvarustus. Varakkaimmat eli ritarisäätyyn () kuuluvat palvelivat 18 ratsuväen centuriassa. Ensimmäisen luokan jäsenet palvelivat täysin varustettuina hopliitteina kun taas viimeisen, eli viidennen luokan jäsenien varusteisiin kuului vain linko tai heittokeihäs.


title: Antiikin Rooman armeija

text: Tämä järjestelmä muodosti comitia centuriatan perustan. On kuitenkin todennäköistä, että Livius ja Dionysios tai heidän lähteensä rekonstruoivat kuvaamansa järjestelmän itse tuntemastaan comitia centuriatan rakenteesta. Erään nykyisen rekonstruktion mukaan Serviuksen järjestelmä oli todennäköisesti paljon yksinkertaisempi ja koostui pääasiassa vain kansalaisista, joilla oli riittävästi varallisuutta taistella hopliitteina ja niistä, jotka pystyivät palvelemaan vain kevyenä jalkaväkenä tai palvelijoina. Edellinen tunnettiin nimellä "classis" ja jälkimmäinen "infra classem". Alkuperäinen "classis" koostui ehkä ensimmäisestä luokasta, johon kuului 40 centuriaa, joissa kussakin oli 100 miestä. Tällöin 500-luvun eaa. Rooma olisi pystynyt kokoamaan 4000 miehen vahvuisen falangin mikä kuulostaa uskottavalta. Myöhemmin kun valtio kasvoi luokkien II ja III jäsenet saivat tarpeeksi varallisuutta ja heidät päästettiin liittymään falangiin, jolloin falangiarmeija olisi kasvanut 6000:n. Tämä on kuitenkin vain spekulaatiota eikä varhaisen Rooman armeijaa voi kuvailla mitenkään luotettavasti.


title: Antiikin Rooman armeija

text: Rooman armeijan organisointi alkoi 300-luvulla eaa. muuttua yhä järjestelmällisimmiksi, kun sodista tuli yhä laajempia operaatioita. Armeija oli yhä kansalaisten muodostama väliaikainen palvelus, jonka taakan jakamiseksi kenenkään ei tarvinnut palvella enempää kuin 16 sotaretken tai vuoden ajan. Sotien laajeneminen merkitsi sotaponnistusten jakamista ja Rooman senaatti päätti joka vuosi sotatoimista. Tänä aikana yksikään armeijan upseereista ei ollut ammattisotilas. Komentajat valittiin vaaleilla virkamiesten parista ja heillä oli ylin käskyvalta (). Vuodeksi kerrallaan valitut kaksi konsulia saivat kummatkin komentoonsa armeijan ja heille annettiin yleensä tärkeimmät sotilasoperaatiot. Pienemmät tehtävät saatettiin antaa preettoreille. Sana "legioona" () oli aiemmin merkinnyt kutsuntaa ja tarkoittanut koko Rooman armeijaa. Mutta nyt legioona merkitsi armeijan keskeisintä yksikköä. Ainakin vuodesta 311 eaa. joka vuosi muodostettiin neljä uutta legioonaa entisten tilalle.


title: Antiikin Rooman armeija

text: Normaali armeija koostui kahdesta legioonasta, kahdesta Rooman liittolaisten muodostamasta "ala"-yksiköstä (, monikossa "alae") ja kahdesta ratsuväen yksiköstä. Aikaisempi falangi vaihtui joustavimpiin manipuleihin (). Standardilegioonaan kuului 4200 jalkaväen ja 300 ratsuväen sotilasta. Legioonan päävoima oli kolmeen linjaan () ryhmitetty jalkaväki. Ensimmäisen linjan miehet, "hastati", olivat nuoria, noin 20-vuotiaita miehiä. Heidän takanaan olivat "principes", noin 30-vuotiaat, joiden katsottiin olevan parhaassa iässään. Takarivin "triarii" koostui vanhimmista ja kokeneimmista miehistä. "Hastati" ja "principes" olivat yleensä vahvuudeltaan 1200 miestä mutta "triarii" vain 600. Jokainen linja oli jaettu 10 manipuliin, legioonan taktisiin perusyksikköihin. Ensimmäisen ja toisen rivistön manipuleissa oli kussakin yleensä 120 miestä mutta kolmannen rivistön "triarii"-manipulit koostuivat vain 60 miehestä. Kukin manipuli oli jaettu kahteen centuriaan, joita johtivat centurio eli sadanpäämies sekä hänen alaisensa, aliupseeri ("optio"), sotamerkinkantaja ("signifer") ja vartiopäällikkö ("tesserarius"). Näiden lisäksi legioonassa oli 1200 kevyesti aseistettua "velites"-sotilasta. Rooman ratsuväki () koostui rikkaista kansalaisista, joilla oli tarpeeksi varallisuutta hevosen ja muiden varusteiden hankkimiseen. Monet nuoret aristokraatit aloittivat uransa ratsuväessä. Ratsumiesten varusteisiin kuului pyöreä kilpi, kypärä, haarniska, miekka sekä yksi tai useampi heittokeihäs. Roomalaiset ratsumiehet tunnettiin innokkaina ja rohkeina sotilaina, mutta heidän pääasiallinen heikkoutensa oli heidän lukumääräinen vähyytensä, joten roomalaiset turvautuivat usein liittolaisten ratsuväkeen. Legioonan 300 ratsumiestä oli jaettu 10 yksikköön (), joissa oli 30 miestä ja joita komensi kolme decuriota (). Ratsumiehet taistelivat yleensä tiiviissä muodostelmassa. Legioonan komentajina toimi kuusi sotilastribuunia.


title: Antiikin Rooman armeija

text: "Alan" komentajina palveli kolme prefektiä (), jotka olivat aina Rooman kansalaisia. Ne koottiin ensisijaisesti latinalaisten kansojen parista ja niissä oli 4000–5000 miestä jalkaväkeä ja 900 miestä ratsuväkeä. "Alae" oli jaettu kohortteihin, mutta niistä ei tiedetä sen enempää kuin että kohorttien vahvuus oli noin 400–600 miestä. Taistelussa Rooman armeija ryhmittyi siten, että legioonat olivat keskustassa ja "alae" sivustoilla, jolloin niitä kutsuttiin nimillä "vasen" ja "oikea" "ala". "Alan" parhaat sotilaat koottiin yhdeksi yksiköksi, jota kutsuttiin nimellä "extraordinarii". Siihen kuului sekä jalka-, että ratsuväkeä ja se oli suoraan konsulin alaisuudessa. Marssilla "extraordinarii" oli aina etujoukkona ja perääntyessä se suojasi jälkijoukkona armeijaa.


title: Antiikin Rooman armeija

text: Taistelussa armeija oli aina kolmen rivistön ()-muodostelmassa. Manipulit oli ryhmitetty niin sanottuun shakkilauta-muodostelmaan (), jossa manipulien välissä oli manipulin verran tilaa. "Hastati"-manipulien välille jääneen aukon takana seisoi "principes"-manipuli, ja "principes"-manipulien väliin jääneiden aukkojen takana taas seisoi "triarii"-manipuli. "Velites"-joukot olivat manipulien edessä suojaamassa legioonaa sen järjestäytyessä. Yleensä on oletettu, että manipulien väliset tyhjät tilat täyttyivät ennen taistelun alkamista. Adrian Goldsworthy on esittänyt, että legioonat myös taistelivat "quincunx"-muodostelmassa.


title: Antiikin Rooman armeija

text: Keskitasavallan Rooman armeija oli olemukseltaan väliaikainen. Kaikki Rooman kansalaiset joilla oli vaadittu varakkuus olivat kelpuutettuja sotapalvelukseen. Miehet liittyivät armeijaan yleensä yhden sotaretken ajaksi ja palasivat sitten takaisin siviilielämään. Kirjautuminen tapahtui Campus Martiuksella eli Mars-kentällä kaupungin ulkopuolella sillä legioonat pääsivät sisään kaupunkiin vain triumfin aikana. Vuodesta 396 eaa. roomalaiset alkoivat maksaa palkkaa sotilailleen mutta se ei kattanut juuri muuta kuin peruselinkustannukset. Armeijassa Rooman kansalaiset saivat palkkansa ja ruokansa valtiolta ja alistuivat vapaaehtoisesti erittäin kovaan kuriin menettäen useimmat lailliset oikeutensa. Kuri ei pätenyt pelkästään miesten käyttäytymiseen taistelussa vaan myös jokapäiväiseen elämään leirissä. Pelkuruudesta taistelussa, varkaudesta, nukkumisesta vartiossa, homoseksuaalisesta käyttäytymisestä, ja seksin harjoittamisesta leirissä rangaistiin kuolemalla. Pienemmät rikokset johtivat usein ruoskintaan. Jos koko yksikkö oli osallistunut pelkuruuteen saatettiin langettaa niin sanottu "decimatio", jossa kymmenesosa miehistä tuomittiin kuolemaan. Loput joutuivat elämään häpeässä leirin ulkopuolella ja he saivat ruuakseen ohraa eikä vehnää. Sotasaaliin toive ja velvollisuus valtiota kohtaan saivat kuitenkin useimmat kansalaiset liittymään armeijaan sodan aikana. Koko 200-luvun eaa. aikana ei tiedetä yhtään laajaa vastarintaa sotapalvelusta kohtaan.


title: Antiikin Rooman armeija

text: Polybios ylisti roomalaisten tapaa palkita rohkeita sotilaitaan. Jokaisen onnistuneen sotaretken tai taistelun jälkeen, Rooman armeija järjesti paraatin, jossa erityisen rohkeat ja urotekoja suorittaneet sotilaat palkittiin muiden edessä. Palkintoihin kuului koristeellisia keihäitä tai valjakkovaunuja. Sotilas, joka oli piirityksen aikana ensimmäisenä ylittänyt vihollisen muurin palkittiin kultaisella seppeleellä (). Korkea-arvoisin palkinto oli yksinkertainen laakerikruunu (), joka annettiin toisen Rooman kansalaisen hengen pelastamisesta. Miesten annettiin pitää näitä kunniamerkkejä koko loppuelämänsä ajan erilaisissa juhlallisuuksissa. Aristokraateille ne olivat merkittävä apu oman poliittisen uransa eduksi.